text:
You are here
A. Trahando cas?
Si bo ta bay traha un cas y ta desea un meter pa construccion, mester presenta na loket di WEB cu:
- Permiso di DOW pa construi e cas
- Copia di e mapa di plan di ubicacion “situatie tekening” di e tereno
- Identificacion valido*
- Awg. 130,- pa:
- Deposito Awg. 80,-
- Coneccion Awg. 50,-
B. Construyendo un edificio comercial?
So bo ta bay traha un edificio comercial y ta desea un meter pa construccion, mester presenta na loket di WEB cu:
- Permiso di DOW pa construi e edificio comercial
- Copia di e mapa di plan di ubicacion
- Copia di inscripcion di e negoshi den registro di Camara di Comercio Aruba (KVK) no mas bieu cu 3 luna
- E negoshi mester autorisa un persona por escrito pa firma pa e negoshi Click aki pa carta di autorisacion (link to Machtigingsbrief)
- Identificacion valido*
- Awg. 130,- pa:
- Deposito Awg. 80,-
- Conexion Awg. 50,-
C. Di dos meter di awa riba mesun tereno
Por pidi un di dos meter di awa pa un apartamento, trailer (cu no ta riba wiel), cas dividi den dos of mas parti, of un cas di palo den bon condicion.
- Pasa na loket di WEB y yena un formulario di peticion
- Dentro di 1 siman, WEB ta haci un chekeo na e edificio pa cual ta pidi un di dos meter
- WEB ta yama pa informa e cliente di e resultado
- Si ta aproba pa haya un di dos meter, por fabor presenta na loket di WEB cu:
- Identificacion valido*
- Awg 130,- pa:
- Deposito Awg. 80,-
- Conexion Awg. 50.00
D. Meter di awa cu tarifa P pa cunucu of criadero
Presenta na loket di WEB cu:
- Un carta di Departamento di Agricultura, Cria y Pesca (Santa Rosa) den caso di agricultura of un carta di Departamento di Salubridad Publico den caso di criadero
- Identificacion valido*
- Awg. 130,- pa:
- Deposito Awg. 80,-
- Conexion Awg. 50,-
* Un identificacion valido = cedula, rijbewijs of paspoort valido
Tempo di espera pa un conexion di meter nobo
E tempo pa conexion di meter nobo ta depende di e situacion na e tereno. Cada situacion ta unico.
Akibou ta menciona algun situacion y den cuanto tempo mas o menos lo por haya e meter.
- Tubo existente ta core dilanti e tereno y tin un conexion pa un meter: 2 of 3 dia
- Tubo existente ta core dilanti di e tereno pero no tin conexion pa un meter: 1 siman
- Tubo existente ta core otro banda di e caminda of te na un tereno banda di e tereno unda ta pidi e meter: 2 te 3 siman
- Tubo existente ta core 50m of mas for di e tereno:
- Un investigacion na e sitio ta determina den cuanto tempo por haya e meter.
- Te 2 luna.
- Si e tereno unda ta pidi un meter ta 250m of mas pafo di e area caminda cu WEB ta duna servicio, e cliente mester paga mita di e gastonan envolvi. Un investigacion na e sitio ta determina den cuanto tempo ta haya e meter y e suma cu e cliente mester contribui:
- Despues cu a ricibi e pago lo dura maximo 2 luna.
- Composicion di e tera por determina den cuanto tempo ta haya meter.
E tempo indicativo pa conecta un meter nobo di awa ta conta pa tur situacion, sea cu bo ta trahando cas of edificio comercial, of cu bo ta pidi pa un di dos meter di awa riba bo propiedad of en caso bo pidi pa un meter cu tarifa P.
Autorisa un persona pa pidi un meter di awa:
E persona autorisa mester trece na loket di WEB:
- Un carta di apoderacion firma door di e persona cu a pidi e meter.
- Un copia di un identificacion valido* di e persona riba cual su nomber lo registra e meter.
- E persona su propio identificacion valido.*
Ainda no ta cla kico ta necesario pa completa bo transaccion na WEB? Por fabor yama nos Call Center na 525-4200.
Den circumstancianan particular WEB por permiti pa desvia di e proceduranan menciona akiriba.


c: text/html

text:
Colegio EPI a organisa un debate politico pa e studiantenan di tweede klas cu ta bezig cu e proyecto cu tin como tema “Verkiezing 2017, politieke partijen en hun economische doelstellingen”.
E meta ta pa e studiantenan haya informacion riba e vision y programma di cada partido invita pa loke ta trata e economia di Aruba. E partidonan invita na e debate aki tabata MEP, AVP, RED y POR. E studiantenan ta first time voters y e meta ta pa nan forma nan mesun opinion riba e topico aki.
Cada partido a expone e ideologia di nan partido, e vision y programa di nan partido riba e tereno di economia y con ta bay realisa e economische doelstellingen nan aki.
Lider di MEP Evelyn Wever-Croes a representa MEP y a comparti e vision di MEP riba varios tereno.
E vision economico no por wordo mira los di vision general di partido, cu ta pa cambia e rumbo di nos pais y pone e prioridad na e ser humano. Pa haci Aruba sigur atrobe, pa baha costo di bida y pa mehora calidad di enseñansa.
Riba tereno economico MEP a presenta e vision pa fortifica e pilarnan economico existente, crea pilarnan nobo y percura pa tur ta dirigi pa genera empleo pa nos hendenan prome.
“Mi ta elogia EPI cu e iniciativa aki y mi ta gradici nan pa e invitacion. E hobennan a demostra cu nan ta critico y nan no ta tuma cualquier contesta. Mi ta haya esey bon pasobra ta nan mester bay paga e debe di pais Aruba. Mi a haya e debate aki uno hopi exitoso”, Evelyn Wever-Croes a duna di conoce.
Lider di MEP Evelyn Wever-Croes a trece e puntonan na forma consiso y profesional y e studiantenan a keda hopi satisfecho cu e informacion comparti.

robotstxt: allowed

filter: keep


text:
Departamento di Asuntonan Economico, Comercio y Industria (DAECI) kier recorda tur comerciante pa haci nan peticion relaciona cu extension di orario pa tienda pa publico pa 2018. Segun e “Landsverordening Winkelsluiting” un tienda ta prohibi pa ta habri pa publico riba diadomingo y dianan di fiesta, y di dialuna pa diasabra
Day: November 3, 2017
Alarma falso di tres hoben cu arma banda di hotel
Diahuebs madruga presencia di Polis ta wordo pidi den e conocido area banda di Olde Molen unda cu tres hoben lo a wordo señala cu arma di candela den nan man. Central di Polis ta manda un patruya pa mas o menos 3’or di madruga na e area ariba menciona, unda
Aduana a gara pasahero di barco crusero cu droga
Dies aña pa homber cu a viola y saca mucha di 11 aña na estado
Pa algun tempo caba e tema di pedofiel, actonan di inmoralidad y violacion sexual ta hayando hopi atencion den publicidad. Principalmente ta pidiendo pa e castigonan aki, specialmente ora cu ta trata di muchanan cu ta e victima, esaki ta mas pisa. Diabierna tabatin un caso na Hulanda cu a hala
Turtuga Aruba na Filomena College MAVO
Acusado a bende droga pa paga tratamento pa baha peso – Mi a haci oracion pero placa no a cay di shelo
Truck di sushi a dal den Yaris
TACTUS durante dos anochi den Cas di Cultura
Dia 17 November 2017 cu dos presentacion uno 6’or y otro 8’or di anochi na Cas di Cultura. Aruba lo por presencia TACTUS, un experiencia multidisciplinario cu ta combina, videomapping, musica, poesia, movicion creando un biahe door di un sentimiento nostalgico, e sentimiento cu nos tur ta sinti ora por


text:
Un di e puntonan di agenda di e ultimo reunion di Aña Parlamentario, 2016-2017 ta eleccion di Presidente y Vice Presidente di Parlamento. Asina den e reunion di ayera mainta, drs. Mervin Wyatt Ras a keda re-eligi (cu 15 voto) como Presidente di Parlamento y como Vice Presidente a keda re-eligi drs. Rene Herde (12 voto).
Aña Parlamentario 2016/2017 ta clausura ayera, unda despues di e eleccion a repasa e actividadnan di 2016-2017.
E eleccion di ayera, esta di e Presidente y Vice Presidente, lo depende di resultado di eleccion di dia 22 di september awor, si lo tin cambio despues.
Awe lo tin e ceremonia pa recibi Gobernador Alfonso Boekhoudt, kende lo hiba su discurso pa habri e Aña Parlamentario 2017-2018, unda e lo repasa e aña di actividadnan di Gobierno y sa mas di e vision di Gobierno.
Un discurso masha interesante, si sa cu e relacion entre Gobierno y Gobernador no ta of tabata uno facil, siendo awe e lo haya un discurso prepara pa Gobierno p’e lesa.


text:
Dialuna ultimo, Ling & Sons a scoge un auto nobo como su premio di su campaña, a keda entrega. E auto aki a ser gana
Local
Maestro/a nan y studiantenan di e Facultad di Hospitality and Tourism Management Studies ta informa cu e rifa programa pa e fecha di 18 di
Politica
Parlamentario Hendrik Tevreden di MEP : Parlamentarionan di Reino asombra cu e proyecto di energia renobabel
Un proyecto di Gobierno anterior di MEP Parlamentario Hendrik Tevreden a tuma nota di Parlamentarionan di oposicion cu ta haci cierto remarke contario na loke a
Parlamentario Richard Arends – Reunion di IPKO hopi fructifero y delegacionnan bishitante impresiona cu desaroyo logra
Reunion di IPKO cu a tuma lugar siman pasa na Aruba, a bira uno hopi fructifero segun miembro di fraccion di AVP, sr. Richard Arends,


text:
For di comienso di aña a cuminsa cu trabounan pa expande Do it Center Shaba. E no tabata algo facil mirando cu mester a adapta e interior di e edificio p’asina aloca un Supermercado den un negoshi di ‘Home Improvements’.
Cu hopi entusiasmo Gerencia a cuminsa planifica y reparti e tareanan p’asina tur cos cana conforme planificacion.
Awor cu ta finalisando e ultimo tokenan pa por habri oficialmente como Super Do it Center, Gerencia, por medio di e relato aki, ta desea di pone su clientela na altura di locual por spera e proximo lunanan.
Manera ya anuncia, Super Do it Center lo tin un Supermercado den e edificio actual na Shaba.
E Supermercado aki lo conta cu marcanan regular y cu 9 marca di cas (House Brands) consistiendo di diferente producto e.o. producto pa baby, comestibel, snacks, berdura, fruta, carni fresco, detergente y mucho mas.
Ademas di esaki, varios departmento lo expande manera e.o. Departmento di Pintura, aparatonan domestico, muebleria y artefactonan pa hardin y mucho mas.
Cu otro palabra, awor tin mas espacio y mas producto den tienda p’asina cumpli cu e demanda grandi di parti di pueblo di Aruba. Nos meta ta pa ofrece tur servicio bou di un solo dak p’asina facilita nos clientela.
Keda pendiente pa Super Do it Center su gran apertura cu lo bira un celebracion grandi. Like e Pagina di Facebook di Super Do it Center y keda altanto di tur informacion relaciona cu e fecha, orario y tur loke lo bay pasa riba e dia special aki. Do it Center, bo famia pa semper!


text:
Gabinete Mike Eman II a percura cu nos Tata di Cultura Padu Lampe ta haya e debido reconocemento na bida, construyendo un Plaza na su nomber, unda cu tin un estatua di dje na piano hunto cu Rufo Wever y Lio Booi, kendenan a contribui na composicion di himno di Aruba.
E nomber Juan Chabaya ‘Padu’ Lampe (Padu) siendo un hoben, a expresa su mes politicamente firmando e peticion pa Aruba ta Baas den su propio Cas. E tempo ey no a pensa niun momento cu Padu Lampe lo forma un parti importante di historia di Aruba.
No solamente como firmante di e peticion, pero un composicion original di Padu como musico a wordo adapta hunto cu Rufo Wever, cu un couplet agrega dor di Lio Booi, a bira e himno di pais Aruba. Padu a logra biba tur e momentonan importante aki di pais Aruba.
Gobernacion di Gabinete Mike Eman II a tuma e decision pa dedica e plaza nobo patras di e Centro di Gobernacion y den e Centro Historico di Aruba n’e gran yiu di tera Padu Lampe.
A pone e trabou di diseño di e estatua di Padu y e co-autornan di Himno di Aruba den man di e conocido artista Arubiano Ciro Abath.
E plaza ta cla y e estatua ta cla. E fin di siman aki Prome Minister Eman lo ta presente na momento cu transporta e estatua directamente for di Turibana, na Noord, pa Plaza Padu.
E evento aki ta bay wordo transmiti en vivo via Facebook. Esaki ta un momento special den historia di Aruba y por logra haci’e na momento cu Tata di nos Cultura, Padu Lampe, ta mey-mey di nos pa experencia esaki.
Pabien Aruba y prepara p’e gran inauguracion di Plaza Padu cu lo tuma lugar riba diabierna, 17 di maart.
E apertura ta inicia pa 6’or di atardi cu un marcha cultural di Plaza Niki Habibe, sigui p’e parti protocolario di apertura riba Plaza Padu, y ta culmina mas den anochi cu un concierto publico riba Plaza Daniel Leo.


text:
Cuminsando desde dia 18 di juli 2017, Inspectie Volksgezondheid Aruba (IVA) lo tin un localidad nobo. Nos lo ta situa na Schotlandstraat 45 (ex edificio di EQ3) cu ta banda di ‘Sync’ y schuins tegenover di Ling and Sons supermarket.
Esaki ta nifica cu Inspectie Geneesmiddelen (IVG) cu tabata situa na Cumana den e edificio Ex Codemsa tambe lo a muda pa Schotlandstraat. IVA su orarionan di apertura lo ta di dialuna pa diabierna di 07:30-12:00 y 13:00-16:30. E number di telefon nobo di IVA lo ta 5262160.


text:
Ayera mainta Ministerio Publico a dicidi di prolonga detencion di Minister drs. Paul Croes y di su chofer, Roque Aparicio cu 2 x 8 dia. Loke nifica cu pa 16 dia mas nan ta sigui deteni.
Manera ta conoci nan ta sospechoso den caso cu a haya nomber di IBIS.
Vocero di Ministerio Publico Ann Angela a confirma e decision aki di OM.
Despues di nan detencion, OM a bay over na detene e Secretaria di Minister Paul Croes, kende tambe ta sigui deteni.
Banda di Paul Croes, awor ta deteni su chofer, su fotografo y e ultimo ta su Secretaria.
Ayera mainta, Minister drs. Paul Croes a ser permiti di wordo compaña pa su abogado, mr. Marije Vaders, kende no a gusta e trato cu el a haya na Ministerio Publico. Riba esaki nos lo bin bek despues.


text:
RBC Royal Bank Art Rules Aruba ta BEK y celebrando 5 aña!!
E programa educacional di arte cu a causa un furor na Aruba na 2010 awo ta celebrando 5 aña cu un fiesta extravagante di lansamento riba dia 5 di Juli, 2014.
Loke a cuminsa como un vision di Ira y Ayra Kip, Fundadornan di Art Rules y directornan di e Pancake Gallery Foundation, a bira e festival di zomer mas grandi na Aruba pa hobennan artistico interesa pa siña mas y explora y entrena nan banda artistico.
Cu e ayudo di partnernan fiel manera e Aruba Airport Authority, Art Rules Aruba desde 2010 a entrena mas di 700 individuo, cultivando nan talentonan y habilidadnan artistico. Loke e proyecto a haci ta no solamente trece padilanti e necesidadnan di nos hobennan, pero tambe el a motiva varios hoben Arubiano pa sea sigui cu un estudio den e ramo di arte (actualmente tin mas di 50 alumno di art rules studiando arte den exterior) y a inspira hendenan hoben pa bira profesionalnan hoben den nan ramo.
Esaki y otro forma di acto empresarial a permiti asina hopi hende pa sea haya varios trabou como artista independiente of presenta nan arte na e publico den varios diferente manera. For di exhibicionnan pa lansamentonan di album y te hasta un espacio den e skina di pelicula cortica di e Cannes Film Festival na Francia, Art Rules Students ta poniendo metanan grandi pa nan mes y nan ta logrando nan exitosamente! Nan ta mustrando mundo con artistico y talentoso e hubentud di Aruba ta, y con hopi nan tin pa ofrece den e ramo di Arte rond di mundo.
Pa e fundadornan di e programa, e ta mustra di ta un mision cu nan a logra exitosamente, sinembargo, “aunke cu nos ta contento cu e resultado, e reto pa nos ta pa ofrece esaki na muchanan tur rond di mundo” segun co-fundador Ayra Kip. Ta e vision aki cu awo a resulta den e expansion di e programa, cu Corsow haciendo su prome debuta di Art Rules Curaçao riba dia 21 di Juli.
Lansando e programa na Otro Banda na La Tentashon y Luna Blou, Art Rules Curacao lo cuminsa un tiki mas chikito, ofreciendo 200 hoben aspirante e oportunidad pa traha cu top artista tanto local como internacional pa 2 siman, naturalmente, cu un vitrina final na fin di e programa.
Tur dos isla a lansa nan formulario di aplicacion online, y tur dos isla a ricibi mas di 40 aplicacion den e prome siman (faltando 8 siman ainda prome cu e ultimo dia pa aplica).
E aña aki, Cas di Cultura lo ta e centro pa Art Rules Aruba y lo sirbi como anfitrion di henter e programa y tur su klasnan y evento pa 2 siman, cu e sosten di su bisiña, esta e Da Vinci Academy. Pa muchanan cu ta biba na San Nicolas, Art Rules un biaha mas lo provee transportacion di bus cu e ayudo di De Palm Tours, pa asina hiba e studiantenan pa e sede di Art Rules tur dia.
Si bo ta un amante di Arte, of bo conoce un hende cu ta stima Arte, registra awo pa un di e 250 cuponan cu Art Rules Aruba tin pa ofrece den un di e disciplinanan cu ta inclui DJ, Musica & Presentacion, Baile, Teatro, Arte Culinario, Moda, Media Creativo y e tayer di bonus di e aña aki, esta Art Rules Junior, cual ta un tayer special crea pa hobennan entre 9-12 aña. Pa informacion tocante e ekipo di maestronan di e aña aki, e ultimo desaroyonan, noticia y mas, bishita www.artrulesaruba.com of facebook.com/artrulesaruba. Twitter @artrulesU.


text:
Plaza Padu ta un proyecto cu Prome Minister Mike Eman literalmente a hinca su alma y curpa aden. Diasabra e mandatario a keda henter dia presente y activo den transporte di e estatuanan for di tayer di e artista na Turibana, pa nan luga rib’e monumento na Plaza Padu na
Day: March 12, 2017
Prome Minister Mike Eman di bishita na Festival Un Canto Na Nos Himno y Bandera Expresion maximo di nos cultura den forma di musica, canto, artesania y cuminda
Women’s Club of Aruba cu bishita di cortesia cerca su Miembro Honorario
Diamars dia 7 di maart ultimo Women’s Club of Aruba (WCA) a haci un bishita di cortesia cerca sra. Hanneke Boekhoudt-Koetse, kende ta distinguida esposa di Gobernador, sr. Alfonso Boekhoudt. P’e ocasión aki a representa WCA, Presidente Marva Solagnier y Vice-Presidente Elisabeth Pope. Durante e bishita aki na Gabinete di Gobernador di
Luznan LED ta 28 watt pero ta duna iluminacion di 80 watt
Polis ta expande su flota di auto pa por cumpli cu nan trabao
Evelyn Wever-Croes (MEP): Ban trece ordo y respet bek den comunidad
Diasabra ultimo a bende arte y obra di man traha pa presonan di KIA
Na Aruba ta start estudio ‘Infant Mental Health specialist’ Dia 22 di maart ta tene un charla general pa publico
Dia 21 te cu dia 24 di maart ta start e opleiding 'Infant Mental Health specialist' na Aruba. E opleiding ta bay dura 2 aña y mey y ta wordo duna dor di docentenan di RINO Noord-Holland. RINO ta un instituto bon conoci y renombra den mundo di esnan cu
Pareha Hulandes a bira Goodwill Ambassadors di Aruba
Tur siman nos por lesa cu un of mas pareha Mericano a wordo nombra Goodwill Ambassador di Aruba. Masha poco nos por mira bishitantenan di Hulanda honra asina. Siman pasa e racha a kibra dia cu un pareha Hulandes a ricibi nan reconocemento for di ATA – Aruba Tourism Authority. Den


text:
Archivo Nacional y Fundacion Amigonan di Archivo ta celebra Dia Nacional, 18 di maart, cu un exposicion y actividadnan cultural. E exposicion titula “Aruba, ta nos tur!” lo duna atencion na e. o. na e migrantenan cu bin establece nan mes na Aruba den siglonan pasa te cu awe.
Personal di Archivo a dedica hopi tempo pa realisa e exposicion y ta invita tur hende pa bin haya algun informacion di nos historia y nos hendenan.
Pa por sigui realisa diferente proyecto pa y hunto cu Archivo Nacional Aruba, un contribucion pa Fundacion Amigonan di Archivo di un florin pa persona ta altamente aprecia.
Cu e contribucion di un florin, bo tin e oportunidad pa gana un bunita premio cortesia di Setar NV. Banda di esaki tambe lo tin diferente otro doorprize, cortesia di e. o. Super Food Aruba.
Tur hende cu “like y share” e pagina di Facebook di Amigonan di Archivo por participa den un rifa pa gana un camera cortesia di Bon Bini Cargo.
E exposicion ta habri pa 9’or di mainta dia 18 di maart den sala di exposicion di Archivo Nacional na Sabana Blanco. Parti pafo Fundacion Amigonan di Archivo ta organisa un dia cultural cu musica, baile, bendemento di buki, cuminda crioyo, bocadushi y lo tin un bar pa seca garganta. Tin un total di 16 tent pa bishita, cu un variacion amplio di cuminda, y cos dushi pa un y tur. Tambe pa e muchanan lo tin facepainting.
Lo tin presentacion di Grupo Folklore Santa Cruz, Kids to Kids, Gucci Baby, Nos Cultura y Candy Dancers. E parti musical lo ta na encargo di DJ New Born y Rincon Boysz.
Pa dia 18 di maart, Dia Nacional, Dia di Himno y Bandera bo ta cordialmenteinvita pa bishita Archivo Nacional for di 9’or di maintate cu 6’or di atardi. Bishita e pagina di Facebook di Amigonan di Archivo, like y share y participa den un rifa.


text:
Oropa
Oropa ta, tradishonalmente konsidera un di e siete kontinentenan di mundu. Comprimiendo e peninsula parti west di Eurasia , Oropa ta generalmente dividi for di asia na parti ost dor di e divishon di awa na e Serunan di Ural, e Riu di Ural, e Laman Kaspiko, e region di Caucasus anto e Laman Pretu na parti ost. Oropa ta grens ku e Oceano Arktiko anto varios otro lamanan na parti nort, e Oceano Atlantiko na parti west, e Laman Mediteranio na parti suit, anto e Laman Pretu i su kamindanan di awa konekta na parti siut-ost. Toch e grensnan di Oropa-un konsepto datando bèk hopi siglo te ku antiguedat klasiko-ta hopi subjetivo i arbetuario pasobra e por referi na oropa geografiko komo kultural.
Oropa ta e kontinete di dos mas chikitu kua superfisio, kubriendo mas o menos 10,180,000 kilometer kuadrado of 2% di e superfisio total di mundu anto mas o menos 6.8% di su area di tera. Di Oropa su aprokismadamente 50 paisnan Rusia ta esun di mas grandi (aunke e tin teritorio den Asia komo Oropa), anto e Siudad Vatikano ta esun mas chikitu. Oropa ta e kontinete di tres mas pobloso despues di Asia i Afrika, ku un poblashon di 731 mion hende, of mas o menos 11% di e poblashon total di mundu.
Oropa, mas spesifiko Gresia Antiguo, ta e nansementu di e kultura west. E la hunga un rol predominante den mundu global for di e siglo 16 bai ariba, espesialmente despues di e komienso di Kolonialismo. Entre e siglonan 16 i 20, Nashonan Oropeo tabata kontrolá na varios tempu e Kontinente Merikano, mayoria di Afrika, Oceania, anto porshonan grandi di Asia. Tur dos guernanan mudial tabata na gran parti di fokus riba oropa, kontribiuendo na un gran parti di e bahada di dominansia di west-oropa den e sena mundial durante e parti mei-mei di e siglo 20 ora e Estadonan Uni anto e Union Sovietiko a tuma e rol ei. Durante e Guera Friu, Oropa a keda dividi dor di e Kortina di Heru entre e NATO den e west anto e Warsaw Pact na parti ost. Integrashon Oropeo a forma e konsulado di Oropa anto e Union Oropeo den west oropa, ku despues di e kaida di e union sovietiko na 1991 a ekspande na parti ost.


text:
ORANJESTAD – Tabata pasa di mey anochi cu polis mester a bolbe na Blue Moon Bar. Varios biaha e patruya di Playa a bay pa atende cu un homber cu tabata causa basta problema. Nan ta yam’e Monster Truck.
Tianny Laker ta perdi.
Oranjestad - Tianny ta perdi desde 20 diaugustus, si bo sa algu porfabor yama polis.
Cien paki di droga den embarcacion di Punto Fijo pa Aruba.
ORANJESTAD - Funcionarionan di seguridad a incauta mas di 100 kilo di cocaina den e lugar di Frepaka, den e ciudad di Punto Fijo, na Estado Falcon.
Caso di atraco na Palm Beach tin turistanan hopi preocupa
Oranjestad - E recien caso di atraco arma cu a socede riba beach dilanti Ritz-Carlton na Palm Beach, a bin ta creando un ola di reaccion di turistanan cu a haya sa di esaki via di Internet.
Segun Minister Dowers Y AVP No Tin Problema Di Criminalidad Y Ta "Hende Ta Exagera Na Aruba!"
ORANJESTAD - Parlamento a trata un ley relaciona cu KIA diahuebs ultimo y den e reunion aki Minister Arthur Dowers di Husticia a bagatalisa e problema di criminalidad na Aruba.
3 sospechoso di investigashon DRUM trasladá pa prizòn (kas di detenshon) Aruba
Oranjestad - E siman ku a pasa e 6 hòmbernan ku a detené riba respektivamente29 i 30 di ougùstùs ku sospecho di ta enbolbí den e atrako armá kaminda un polis a fayesé, a aparesé dilanti di hues komisario.
Cu arma di candela den man atracadornan a asalta personal di Parke Arikok
Oranjestad – Diabierna atardi e ultimo personal di Parke Arikok encarga pa cera e lugar y cu e benta di dia a wordo sorprendi pa dos homber arma cu arma di candela na momento cu e tabata yega su auto.


text:
“For di Su Seronan Bo Por Saca Koper”
Un team di arkeologo tabata limpia e kloof- y cuebanan den e desierto di Judea ora cu nan a descubri un cueba den un baranca steil. Acaso nan lo a haya algo valioso, kisas obheto of manuscrito antiguo manera e Rolnan di Lama Morto? Pa nan sorpresa, nan a descubri un coleccion di obheto di gran balor: e tesoro di Nahal Mishmar.
E COLECCION aki, cu nan a descubri na maart 1961, tabata consisti di mas cu 400 obheto, mayoria di nan ta di koper. Nan tabata scondi den un buraco den baranca, lora den un mat di richi. Den nan tabatin un surtido di corona, septer, herment y arma. E descubrimento aki ta di interes special pa lectornan di Bijbel ya cu Genesis 4:22 ta referi na Tubal-cain como un “trahador di tur herment di brons y hero.” *
Ainda tin hopi pregunta relaciona cu e origen y historia di e tesoro aki. Pero e descubrimento aki ta demostra cu for di hopi tempo pasa hende di paisnan biblico tabata sa con pa saca koper for di piedra, smelt e y traha obheto cu ne.
MINANAN DI KOPER DEN E TERA PRIMINTI
Ora e Israelitanan tabata cla pa drenta e Tera Priminti, Moises a bisa nan: “For di su seronan bo por saca koper.” (Deuteronomio 8:7-9) Arkeologonan a descubri un cantidad di mina y luga di smelt koper na Israel y Jordan, manera Timna, Khirbat en-Nahas y Feinan. Kico e luganan ey ta revela?
E tereno di Feinan y Timna ta yen di buraco, caminda mineronan tabata saca koper durante un periodo di por lo menos 2.000 aña. Te awe, ken cu pasa eybanda por haya pida pida piedra garna cu pikpik berde di koper plama rond. E mineronan di antiguedad tabata coba den e capanan mas ariba di e barancanan cu hermentnan di piedra pa saca koper. Ora nan no por a haya mas koper parti ariba, nan tabata uza herment di metal pa coba tunnel y bay busca koper cu tabata mas hundo. E buki biblico di Job ta describi e trabou di coba den mina. (Job 28:2-11) Esaki tabata trabou duro; en realidad, for di siglo 3 te cu 5, autoridadnan Romano tabata sentencia e criminalnan di mas notorio y otro presonan pa traha den e minanan di koper di Feinan.
Na Khirbat en-Nahas (cu ta nifica “Ruinanan di Koper”), nan a haya restonan di koper procesa, loke ta indica cu un tempo nan tabata smelt koper na gran escala eynan. Arkeologonan ta kere cu nan tabata trece piedra cu ta contene koper for di e minanan di Feinan y Timna, cu tabata situa eybanda. Pa saca e koper for di e piedra, nan tabata uza un sistema pa supla aire den e forno di carbon pa hisa e temperatura te na 1.200 grado Celsius, durante ocho pa dies ora. Por lo general, pa cada kilo di koper nan tabata smelt cinco kilo di piedra, cu despues nan por a uza pa traha varios obheto.
KOPER Y SU UZO NA ISRAEL DI PASADO
Na Sero di Sinai, Jehova Dios a duna instruccion specifico pa uza e metal cu ta lombra aki, cu nan a haya den cercania di e sero, pa construi e tabernakel. Tambe nan mester a uza koper mas despues den e tempel cu nan mester a construi na Jerusalem. (Exodo, capitulo 27) Kisas e Israelitanan tabata sa con pa traha cu metal prome cu nan a bay Egipto, of talbes nan a siña esey tempo nan tabata eynan. Despues cu nan a sali for di Egipto, nan por a traha un bishe di oro. Tambe nan por a traha hopi articulo di koper cu nan mester a uza den sirbishi di tempel—manera e punchero grandi, wea, panchi, scop y forki.—Exodo 32:4.
Mas despues durante nan biahe door di desierto, talbes banda di Punon (probablemente loke awe ta Feinan), un area rico na koper, e Israelitanan a keha tocante e mana y falta di awa. Como castigo, Jehova a manda colebra venenoso riba nan, y hopi di nan a muri. Despues cu nan a arepenti, Moises a acudi na Jehova pa nan, y Jehova a mand’e traha un colebra di koper y pon’e na halto riba un staca. E relato ta bisa: “A sosode cu si un colebra a morde un hende, ora cu el a mira na e colebra di brons, el a keda na bida.”—Numbernan 21:4-10; 33:43.
UZO DI KOPER DEN TEMPO DI REY SALOMON
Rey Salomon a uza masha hopi koper den construccion di e tempel na Jerusalem. Gran parti di esey el a haya di su tata, Rey David, kende a bin cu e koper aki como botin for di Siria. (1 Cronicanan 18:6-8) E “lama di metal basha”, esta, e tobo enorme cu e sacerdotenan tabata uza pa laba nan curpa, tabatin un capacidad di 66.000 liter y kisas a pisa den careda di 30 ton. (1 Reynan 7:23-26, 44-46) Tambe tabatin dos pilar di koper enorme na cada banda di e entrada di e tempel. Nan tabata 8 meter halto, y parti ariba nan tabatin un corona di mas o menos 2 meter halto. E pilarnan tabatin un diameter di 1,7 meter. Nan tabata hol di paden, y nan bandanan masivo tabata 7,5 centimeter diki. (1 Reynan 7:15, 16; 2 Cronicanan 4:17) Imagina bo cuanto koper e hendenan mester a uza pa traha djis e obhetonan aki!
Hende comun den tempo di Bijbel tambe tabata uza koper den nan bida di tur dia. Por ehempel, Bijbel ta papia di arma, cadena, instrumento musical y porta traha di koper. (1 Samuel 17:5, 6; 2 Reynan 25:7; 1 Cronicanan 15:19; Salmo 107:16) Hesus a papia di placa di “koper” y apostel Pablo a menciona “Alexander, e artesano di koper.”—Mateo 10:9; 2 Timoteo 4:14.
Ainda arkeologonan y historiadornan tin cu contesta hopi pregunta relaciona cu e origen di obhetonan di koper den tempo di Bijbel, y tambe e misterio di e tesoro di Nahal Mishmar. No obstante, echo ta cu, manera Bijbel ta confirma, e tera cu e Israelitanan a hereda en berdad tabata ‘un bon tera, cu for di su seronan nan por a saca koper.’—Deuteronomio 8:7-9.
^ par. 3 Aunke e textonan den e articulo aki ta referi na brons, den e idioma original nan tabata uza e palabra koper.


text:
E miho sonjonan ta esunnan cu bo ta sonja lanta!
Bo tabata sa?
Bo sa cu nan ta bisa cu e miho sonjonan ta esunnan cu bo ta sonja lanta, cu bo wowo habri.
Sera bo wowonan un rato asina y bay bek den e tempo cu bo tabata un mucha.
Pensa riba lo siguiente: ‘Kico bo kier a bira dia bo bira grandi?’
Bo a logra esaki? Pakico si of pakico no?
Awo habri bo wowonan y pensa pa bo mes, si ainda bo tin e mesun sonjo of deseo.
Kico bo lo kier hasi pa logra loke bo a sonja di dje y podise te hasta un tiki mas!
Scirbi nan pa bo mes den un schrift of notebook.
Repasa nan tur dia. Ki stap bo kier of por tuma awe?
Hasi’e sin miedo!
Y majan atrobe hasi e mesun ehercicio.
Y otro majan.
Y tur dia cu ta sigi.
E miho sonjonan ta esunnan cu bo ta sonja lanta!
Bo tabata sa?
Ban hunto hasi nos sonjonan pa nos bida realidad.
Tambe pa nos comunidad.
Y pa nos mundo!
Exito!
Bo mag comparti bo experencia cu e lesadornan di Comprondiendo Bida riba e pagina di Facebook.
Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
‘Sea bo mes’
Sea bo mes, con facil of dificil esaki ta? Ora nos papia di ‘Sea bo mes’ nos ta papia di bo autencidad. Loke di bo ta destaca como cualidad y personalidad. Pa bo haja sa esaki ta importante pa di chikito esunnan cerca di bo, mira bo como un ser cu mester discubri bida ainda. Pues cu bo mester di inspiracion, amor, cuido, pero tambe disciplina y orden y hopi guia. Guia cu ta pone bo mira mundo como un lugar unda bo ta safe y cu ta yuda nos discubri y scoge na un forma conciente, dor di duna tempo, atencion y informacion na nos. Esaki ta educacion conciente y balioso.
Una bes bo bira grandi, hendenan cu topa bo, lo discubri bo autencidad. Y esaki ta un punto cu por yuda bo pa logra bo metanan di bida. Bo no mester ataca otro pa bo luci. Bo grandesa lo luci atrabes di bo birtudnan y bo vishon riba bida. Esakinan ta cualidadnan di un hende madura. Loke hopi biaha ta busca den diferente funcionnan.
Un hende autentico ta para pa su opinion y no tin miedo di expres’e. Importante si ta, e forma con bo ta expresa bo opinion. E no mester ta a base di kibra un otro, pero pa comparti loke bo ta haja cu ta importante y pakico. Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
Sinja bo yiu y otro mucha cu bo conoce con pa ta su mes, dor di ta e miho ehempel pa nan. Exito!
Tur loke bo no regla na tempo lo persigi bo un dia. Y esaki por tuma bo hopi mas tempo pa drecha e asunto bek.
Tin hende ta bisa cu bo tin cu biba bida sin pensa riba majan.Bida ta sinja nos cu esaki no ta berdad. Tur loke bo no regla na tempo lo persigi bo un dia. Y esaki por tuma bo hopi mas tempo pa drecha e asunto bek.
Nos ta biba den un periodo cu tur cos ta bira mas complica cada dia. Di otro banda e forma di educa na cas y scol no semper a cambia. Nos comunidad y sistema di biba riba un isla chiquito no semper ta stimula bo pa pone tambe orden y disiplina den bida for di un edad jong. Y estudio ta mustra cu e prome 6 anjanan di un mucha pa gran parti ta set su norma y balornan y karakter cu ta bira su guia. Loke un mucha no sinja na chikito, e lo no usa na grandi. A menos cu e ta un hende hopi conciente. Dicon? Simpel, paso e no sa. Niun hende a bis’e. Ban inverti mas den lanta muchanan sabi y felis pa asina nan bira ciudadanonan responsabel y comprometi cu nan comunidad y mundo. Ban Tuma Tempo!
Mi no ta corda exactamente ki dia Green Vibes a habri su portanan. Mi sa cu su benida a hasi mi curason super contento. Porfin, un tienda dedica na fruta y berdura local y productonan cu por juda nos cada un sinja planta. Mas contento ora mi a jega e prome biaha y a topa tur e bakinan yen di tur sorto di berdura fresco. Mi a cumpra na smaak y a traha tur sorto di receta cu mi mes a inventa. Soppi di e berdura cu mi a cumpra, pasobra soppi di berdura semper ta smaak bon. Mi a traha veggie bitterbal, stoba di berdura y garbanzo. Ki contento mi tabata dia mi a topa cu e patianan chikito, mes chikito y dushi manera mi padushi Cojashi tabata planta den su cunucu.
Pero un dia mi a topa Ari, e donjo y e la conta mi di e contratiemponan cu e ta topa. Esta tristo con un hoben cu a hinca tur loke e tin y su alma den su pashon pa plantacion tin cu lucha pa por wanta cabes riba awa. Mi persona y otro cliente fiel tabata jud’e cu promocion via nos pagina di Facebook y palabra di boca.
Nos a keda bin bek, pero nos tambe tabata ripara cu e surtido tabata bira cada bes menos. pero toch nos a keda mantene speransa. Finalmente Ari a anuncia cu Green Vibes lo sera pa fin di april.
Esaki tabata mi e ultimo biaha cu mi a haja dushi milon local, pampuna di botter y tomati cu no ta smaak awa. Mescos cu ami, mas cliente fiel ta spera di por sigi haja fruta y berdura di The Landfarm cumpra na un otro forma, podise manera e groenteboernan antes tabata pasa bende den e becindadnan na Hulanda.
Nos ta spera riba un man cu por juda, un milager, algo, pero pa e dushi berdura y frutanan di Green Vibes por sigi jega den nos cushina… Nan ta pa cuminsa organico, non GMO y di nos propio suela y cultiva for di e pashon di un yiu di tera.
Felicidad, nos tur ta busc’e! Conciente of inconciente y e caminda cu ta hiba nos na dje, por ta un caminda di rosa of un caminda jena cu sumpinja. Ta depende di e nivel di conciencia di cada hende. Ta depende di su criansa, educacion y informacion cu e a busca pa haja su caminda. Buscando felicidad no ta asina dificil, si hopi profundo y fastioso ora bo mester wak bo mes den spiel.
Cuminsa pensa riba loke ta scirbi aki riba y keda pendiente pa e proximo articulo.
Mi ta realisa cu e metanan grandi tin ora ta scondi den e cosnan chikito, manera e brasa di mi nietonan.
Dia di mama 2015, un ocashon cu a pone mi refleha riba mi diferente rolnan den bida. Di muhe cu a bira mama decadanan pasa, awe mi ta pone aserca e mama cu a bira wela. Mirando bek mi ta corda e idealnan di mi como mama. Mi tabata kier ta un mama cu lo dedica hopi tempo na su yiunan. Mi kier a bira e mama cu concientemente lo a mira su yiunan crese. Mi kier tabat”ey pa nan den cada fase di nan bida. Mi ta corda cu un amiga tabata jama un mama asina un ‘oermoeder’, e ‘mama Original’ mi lo traduci esey. Mi a logra esaki na Hulanda, te dia cu mi a bolbe Aruba y a cuminsa traha como trahado social-educativo den trabou comunitario. Akinan mi a descubri mi afinidad hopi grandi pa traha na un miho comunidad y un miho mundo, manera mi a sinja den mi estudio na Hulanda. Mi a traha podise cu demasiado dedicacion y mirando bek mi ta lamenta cu mi no a bira e mama cu mi a desea di ta den mi vishon di bida. Mescos cu asina hopi mama di mi generacion, mi kier a duna mi yuinan mas cu ami tabatin. Y den e proceso aki mi ta haja cu segun mi, mi a slek den e cos di mas importante cu un major por duna su yiunan, esta ‘tempo’.
Tempo a sigi pasa y tanten mi a bira wela tambe. Y aki, na cierto momento mi a priminti mi mes di no hasi mesun fout. Circumstancianan a pone cu pa un par anja mi a pasa hopi tempo cu mi nietonan. Y aki a crese un otro vishon den bida. Si antes mi kier a cambia e mundo, awe mi ta realisa cu e metanan grandi tin ora ta scondi den e cosnan chikito, manera e brasa di mi nietonan. Mas cercania cu mi yiunan mester di mi y relacionnan genuino. Bida den e bida aki nos por bibé un solo biaha.
Mi a sinja di ta mas conciente di mi escogencianan. Tempo y cosnan material ta pasa bay, e recuerdonan felis ta sigi cu mi te den eternidad. Biba un bida mas simpel, purba di inspira otro sin carga cu henter e mundo y biba mas den e cualidadnan di mi curason a duna mi hopi pas.
‘Tuma Tempo’ pa saborea momentonan balioso, cu no semper ta bolbe ta importante pa mi. Tuma tempo pa hasi, refleha y sonja. Bida ta super y universo ta jena cu amor y felicidad. Nos tur por sinja con pa gara e trein di felicidad, prome cu e bay laga nos. Felis siman di e mama cu a bira un wela felis!
Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur.
Un bon amigo a jega di bisa mi cu nos ta biba bida cu bista den futuro y nos ta compronde bida mirando atras. Pa mi, esaki ta sinti manera hopi berdad.
Sesenta anja tabata parse mi hopi bieuw tempo mi tabatin 20-30 anja. Awor cu mi a jeg’e, mi ta sinti mi sigur di mi mes y e escogencianan cu mi a hasi. Escogencianan a base di e libertad cu mi ta sinti. Libertad di wak atras riba mi bida y bisa mi mes ‘den cada situacion mi a hasi lo miho cu mi tabata por, bou di e circumstancianan cu mi tabata aden.’
E dushi di 60 ta cu mi por afford pa no tin pura, mi no tin mester di ansha mas. Mi a pone mi marcanan di pia y e pianan lo sigi cana nan propio caminda. Ki luho, porfin mi por permiti mi mes e luho pa ‘Tuma Tempo.’
Como hende, hopi biaha nos ta puntra nos mes, si nos a hasi e miho. Ami ta kere cu si. Nos por hasi solamente nos best. Pasobra nos no por scoge pa otronan, ni cuanto nos ta stima nan. A lo largo di bida mi a sinja pa laga hopi di mi sonjonan cay, mescos cu mi idealnan, pasobra hopi cos no ta den mi man. Mi mester a sinja laga bay y wak cosnan bay robes, mientras cu mi sa cu por a bay otro.
Mi a gradici pa mi logronan, ora mi a sinti cu mi por a hasi un diferencia den mi mesun bida, pero tambe di otronan. Dunando hopi di mi mes pa logra un pais, un mundo miho y metanan grandi, mi a sinja mas y mas cu e felicidad mas grandi tin ora ta den cosnan asina chikito manera un hende cu ta duna mi un brasa, pasobra e palabranan cu mi a bisa of scirbi a jud’e den su bida.
Of un mucha chikito cu ta corda e cosnan creativo cu nos a traha hunto, te hasta ora nan a bira mucha grandi caba.
Tambe mi a mira hopi oportunidadnan pasa bay, pa mi mes y pa otronan, talentonan cu nunca a florece. Bida ta escogencia. Mi a mira alegria y inhusticia, gratitud y envidia, inspiracion y weganan di poder.
Mi a admira e bunitesa di creacion y e danjo di mannan humano. Y mirando bek, mi a haja semper loke mi a pidi, conciente of inconcientemente. Maske no semper mi a realisa esey na e momento cu mi tabata ‘eynan’.
Mi ta corda cu desde un edad hopi jong mi a pone dos meta den mi bida. E prome ta cu mi kier laga atras un mundo miho cu mi a haja, pasobra mi kier pa mi yiu- y nietonan tambe tin un habitat pa nan biba. Di dos ta cu dia mi jega na fin di e caminata humano, mi por bisa mi mes cu tabata bale la pena pa biba.
Mi no sa si mi a logra e prome meta. Mi no ta hopi contento di e mundo cu nos ta bibando aden actualmente. Mucho guera, mucho violencia, mucho descordia, pero mi tin speransa riba un majan cu lo surgi un dia cu ta miho cu su ayera. Mi por bisa solamente cu mi a hasi mi best y mescos cu ami, mi a topa hopi otro hende cu ta hasiendo mescos y cu ta un inspiracion pa mi.
Asina mi ta jega na e di dos meta. Y mi conclushon ta ainda cu mi a biba un bida cu ta bale la pena. Pa mi mes, sin cu mi mester di e balorisacion di otro hende. Nos cada un tin nos balornan interno y esaki ta diferente pa cada un. Den mi opinion nos lo tin pas dia nos acepta esaki como berdad universal.
Mi ta agradecido na e projecto cu mas a marca mi bida ‘Comprondiendo Bida’ cu a start manera un experimento y a bira mi companjero fiel pa casi mita di e anjanan mi tras. A lo largo di tempo ‘Comprondiendo Bida’ a bira mi caminata y buskeda di contestanan di bida cu mi a comparti cu un publico mas grandi. Un proceso cu nunca ta caba. Cada stap lo hiba na e proximo y podise ta asina bida ta intenciona di ta. Un proceso, sin expectativa, ni lucro, ni luho. Un proceso cu ta hiba cada un di nos na nos mes. E esencia di ken nos ta…
Mi lo sigi hasi mi best, pero mas cu tur cos, sigi gosa cada minuut di mi caminata riba e planeta aki. Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Mi ta agradecido na Bida pa cada experencia, su dushi y su zuur. Nan a sinja mi pa aprecia y balora e persona principal den e storia di mi bida, esta ‘mi mes’.
Mi a sinja cu mundo ta sigi lora toch. Cu mi of sin mi.
Porfin mi a compronde e berdad grandi cu como hende, nos ta asina insignificante compara cu e Universo cu no tin fin.
Dushi! Mi tin mas tempo awo, pa mi mes, esta un luho asina balioso.
Esta dushi bida ta!
Awe ta dia pa haja sa mas di Autismo. Ami ta e mucha cu ta mustra sano y bon. Mi a nace cu diez dede na pia y man. Pero tin algo diferente, algun caminda den mi mente, Y kiko e ta, niun hende no sa.
Ami ta e mucha cu ta mustra sano y bon.
Mi a nace cu diez dede na pia y man.
Pero tin algo diferente, algun caminda den mi mente,
Y kiko e ta, niun hende no sa.
Ami ta e mucha cu ta pasa duro na scol,
Juffrouw ta bisa mi por siña masha bon.
Nan ta yama’mi pa ‘floho’ y mi mester por sa,
Pero e cos ta, min’sa unda pa cuminsa.
Ami ta e mucha cu no kier bisti e flanel ey
Pasobra e ta molestia.
Mi no por wanta cierto zonido ni holor,
Y tin cuminda mi no kier ni wak!
Ami ta e mucha cu no por catch e bala
Y mi ta cay lihe,
Muchanan ta kies mi delaster pa nan team
Para eynan ta warda, nan no sa cu mi ta sinti’e?
Ami ta e mucha cu nan no kier hunga cun’e.
Esun cu nan ta tenta.
Mi ta purba hasi mescos cu nan,
Mi por imita.
Loke mi ta hasi fout, mi no sa.
Ami ta e mucha cu ta grita y sapatia,
Mi ta parse “malamucha”. Bo nunca lo sa con e panico paden ta.
Ora mi perde den mi miedo y ta rabia.
Ami ta e mucha cu ta mishi rond y cana bay.
Nan ta bisami sinta keto y hasi bon.
Mi lo hasi’e si mi tabata por….
Bo ta kere mi a kies pa ta foi control?
Ami ta e mucha cu curason kibra,
Maske ta parse cu no ta importa. Ami ta e mucha cu mester wordo stima,
Tambe acepta y valora.
Mi ta e mucha malcomprendi,
Diferente, pero mescos cu bo mi ta!
(Traduci & Adapta for di “The Misunderstood Child “ di Kathy Winters)…. cu danki na Fundacion Autismo Aruba
Na caminda pa Maart 8, Dia Internacional di Hende Muhe: Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos sion:’Un mundo cu mesun derecho pa tur’…
Na caminda pa Maart 8, Dia Internacional di Hende Muhe:
Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos vision:’Un mundo cu mesun derecho pa tur’…
Den un comunidad ideal:
1 E famia ta central.
2 Tin oranan di trabou flexible y posibilidad di traha part time y traha for di cas.
3 Tin bon condicionnan di trabou secundario.
4 Tin training di personal riba contenido di trabou.
5 Tin training di personal riba desaroyo personal y calidad di bida (stress/wellness).
6 Tin judansa social cu ta tene cuenta cu e realidad di e trahado y ta traha na prevencion, na lugar di traha curativo. Esaki ta nifica cu ta warda pa problema escala prome cu duna judansa. E ora ta laat y ja danjonan ireparabel por a tuma lugar cu tin ora no por cura mas, cu tur bon intencion di mundo.
7 Tin un bon structura di coperacion bou habitantenan y judansa di instancianan social y educativo den bario cu ta sali for di e necesidadnan di e habitantenan mes.
8 Ta stimula hendenan muhe pa copera cu otro y si ta necesario traha den forma di coperativa.
9 Ta duna informacion y educacion na majornan con pa lanta nan jiunan segun e declaracion internacional di derechonan humano y derechonan di mucha.
10 Ta stimula un mente critico y asertivo cerca e hende muhe cu hopi biaha ta cabes di famia. Asina e por educa su jiunan di chikito pa sa nan derecho y ta evita manipulacion di instancianan y personanan individual.
11 Poniendo e hende muhe central den desaroyo di un pais ta e unico forma pa un dia jega mas cerca di e ideal pa bira ehempel pa mundo.
12 Ta honra no solamente e hende muhe cua bira exitoso dor di un carera briyante, pero tambe e hende muhe cu a lanta su hopi yiunan su so fregando vloernan di otro hende, lorando man cu bolo y snacks y bibando di un suma minimo di asistencia social. Tambe e grupo grandi di hende muhe cu ta juda otro den silencio, ta resa y pidi pa otro den silencio. Hende muhe ta e curason cu ta laga nos sociedad briya y vibra.


text:
“Comision di Husticia a yama Minister di Husticia na Parlamento pa trece preocupacion di pueblo pa cu abuso sexual di menor un biaha mas. Henter Parlamento ta wordo invita pa e reunion aki y tur esnan cu no ta miembro di e comision tambe ta wordo invita pa atende e reunion aki mirando cu e ta un preocupacion den pueblo”, Parlamentario Velasquez ta splica.
“Nos a tuma nota cu Parlamentarionan di MEP a atende e manisfestacion dilanti Ministerio Publico rib’e preocupacion diamars ultimo cu nan derecho, pero awe diaranson cu ta nan deber pa atende e reunion importante aki aunke nan no ta miembro nan no a yega Parlamento.
Awor e pregunta cu ta surgi ta si e lider di MEP solamente ta busca pa saca probecho politico cu e preocupacion aki? Dicon e no a yega Parlamento diaranson ora Comision di Husticia a yama Minister di Husticia y Ministerio Publico pa sondea/brainstorm kico mas mester haci pa por preveni y combati e crimen aki contra nos menornan?”, e Parlamentario a cuestiona.
“Semper tur Parlamentario por atende tur reunion cu comisionnan ta yama na Parlamento y mirando cu abuso sexual di menornan ta un preocupacion grandi cu ta biba den pueblo.
Pero MEP solamente ta purba saca probecho politico, pasobra ora nan por contribui berdaderamente cu nan trabao pa yuda sondea kico mas por haci cu e crimen aki contra nos muchanan nan no ta presenta na trabao.
E ta mas cu obvio awor cu solamente dos miembro di MEP a presenta na e reunion aki cu Minister di Husticia y Ministerio Publico cu ta solamente probecho politico nan kier saca di e preocupacion grandi cu ta biba den nos comunidad”, Parlamentario Velasquez a conclui.


text:
E mester ta un proceso eficiente y productivo
ORANJESTAD (AAN): ATIA ta preocupa pa cu e situacion na ASTEC pa un cantidad di container cu no a yega Aruba, unda cu comercio ta hopi pendiente di ricibi su productonan, cu nan mester pa fin di aña segun president di ATIA, Sr. Ronald van Trigt.
Por a tuma nota cu tabata tin mas o menos 140 container, gran cantidad di nan ta container frieu no a wordo baha na Aruba, pero a bay Corsou y e barco aki a yega Aruba diaranson. Pero pa motibonan ya conoci el a bay Corsou, el a bin bek diasabra. Esaki a causa toch un ola di preocupacion den comercio, pasobra den e dianan ey, e ta un luna di consumo halto. ATIA ricibi varios feedback di varios negoshi cu nan ta out of stock cu nan no tin productonan cu nan ta custumbra di tin.
Naturalmente ta bay wak e proceso di e ader economico di Aruba, cu ta e proceso di importacion y descarga containernan na Aruba. ATIA a bisa cu esey mester ta un proceso cu continuamente mester vigila di cerca. E mester ta un proceso eficiente y productivo.
En berdad, ATIA a bisa cu nan lo sigui cu ASTEC pa nan haya e clarificacion completo di kico a pasa y kico tur por haci pa mehora y evita cu e proceso ripiti.
E reunion cu e gerencia di ASTEC a bay den un ambiente hopi positivo. ASTEC den e caso aki, a bin cu suficiente di nan banda, ocasional por a nota cu por a splica detayadamente cu den e caso specifico aki, ASTEC no tabata tin parti den e proceso cu e containernan no a wordo baha. A palabra cu ASTEC cu ATIA lo bay ta den un contacto mas estrecho cu nan. Den e proceso di drenta y saca container tin varios stakeholder, no solamente ASTEC y ATA. Tin e shift handlernan.
E puntonan cu a bin dilanti ta e falta di comunicacion eficiente entre tur esunnan envolvi den esaki. E barco a yega laat y e no tabata tin slot pa para. Pero si e barco tabata tin opcion pa descarga mas laat. Mester pone acerca cu di parti di Douane a wordo duna un tremendo cooperacion, pa e barco aki a baha diasabra y habri diasabra. Danki na Douane cu nan a duna cooperacion di tal, pa asina comercio toch a haya nan productonan den fin di siman. Tabata tin hopi proveedornan di comestible ainda anochi laat tabata reparti e productonan.
Mas aleu, segun Sr. van Trigt, ATIA a palabra cu ASTEC cu ta esun cu ta baha container, etc., nan ta mustra cu nan tin un operacion cu ta e barco cu yega segun schedule, mester wordo atendi cun’e. E barco aki, ta uno cu a yega 24 ora laat. Tabata tin un otro barco cargando y descargando, y esey toch tabata tin comunicacion cu e barco aki lo por a descarga poco mas laat, pa 3 or pa 4 or di atardi. Tabata tin espacio y boluntad pa haci esey. Ta decisionnan fuera di ASTEC cu a tuma luga, unda cu a bay Corsou bin bek.
E comunicacion mester bira hopi mas miho. Esey ta un compromiso cu ATIA a haya cu pa comercio ta sumamente importante pa comercio pa e proceso no trance. E trancamento di un rato, e ta causa un tardansa cu ta pone un peso ariba comercio cu no tabata tin cierto productonan. Hasta restaurant cu no tabata tin cierto product pa bende.
Mester realisa e consecuencia, di con dependiente Aruba ta di e fluho di container y e fluho eficiente di productividad ta haci esaki. Segun Sr. Roland van Trigt, director di ATIA, ta un proceso cu no por faya.


text:
Un proyecto piloto unico y inovativo a wordo lanza na Aeropuerto di Aruba: Aruba...
ORANJESTAD (AAN): E lanzamento oficial a wordo haci door di Prome Minister di Aruba Mike Eman den presencia di Minister di Justicia Arthur...
Aruba ta prome pais na mundo cu a introduci proyecto i ‘Happy Flow” na...
ORANJESTAD (AAN): Durante un ceremonia bunita na unda tabata reina un ambiente positivo, e proyecto inovativo “Happy Flow” a keda inaugura. Invitadonan di varios...
SKOA ta prohibi wega “Charlie Charlie” den su scolnan
ORANJESTAD(AAN): Directora di SKOA Josette Daal a confirma den un entrevista diabierna cu SKOA a prohibi e wega Charlie Charlie den su scolnan pa...
A eligi Juancho Gomez como Presidente di Sindicato di Polis
ORANJESTAD(AAN): Angelo Davelaar y Agbert Croes, respectivamente Presidente y Vice Presidente di Sindicato di Polis (SPA) a sufri un derota awe durante eleccion pa...
Schiphol ta evaluando pa bin tambe cu e sistema aki
Hopi pais cu bista awor riba Aruba pa copia sistema “Happy Flow” ORANJESTAD(AAN): Sra. Annet Steenbergen, lider di e proyecto ‘Happy Flow Aruba’ ta mas...
Cantidad di turista den tienda no kiermen cu benta ta bon!
Un consumidor ta mustra esaki: ORANJESTAD (AAN) – Un consumidor a drenta den un tienda den Playa, diabierna prome cu 11’or di mainta, pa haci...
Minister Oduber a firma prolongacion di contrato cu Schiphol Group pa 5 aña
ORANJESTAD (AAN) Despues cu a keda palabra algun siman pasa cu Aruba lo sigui cu e cooperacion existente cu Schiphol Group, den un ceremonia...
Imigracion masivo di venezolanonan ta un situacion cu gobierno mester atende cun’e
Pueblo arubiano preocupa! ORANJESTAD (AAN): Esaki ta un fenomeno nobo cu a lanta net e aña aki na Aruba. Por ripara cu tin tur caminda...
Studiantenan di ultimo aña di IPA cu exposicion di nan proyecto social pa publico
Lo tin exposicion di studiantenan pa maestro di Enseñansa Primario y Papiamento ORANJESTAD (AAN): Den cuadro di finalisacion di e estudio pa bira maestro di...
Posiblemente tarifa di autobus lo bira 3.50 florin
ORANJESTAD (AAN) – Manera ta conoci e tarifa di transporte publico pa loke ta concerni autobus no a subi for di fls. 2.50 pa...


text:
WILLEMSTAD – Despues di un investigacion profundo cu a culminá diabièrnè 10 di maart 2017, for di oranan di mainta te atardi, Division di Crímen Organisá di Cuerpo Policial Còrsou hunto e team di aresto a tene 3 (tres) entrada hudicial den bario di Klein St. Michiel (1 cas) Jandoret (2 cas).
E entradanan hudicial aki ta relacioná cu un investigacion pa violacion di e ley di opio y arma.
Durante di investigacion den e cas situá na Klein St. Michiel a haña y confiscá: 1.954 gram di marihuana; 1 (un) shòtgun cu un cantidad grandi di bala skèrpi; 1 (un) arma di candela potente (modelo AK) cu bala skèrpi.
N’e cas a detené 1 (un) hòmber sospechoso: S.L.V. nacé na Còrsou, 42 aña di edad.
Na un di e casnan na Jandoret a haña y confiscá: 26 (bintiseis) kilo di cocaine; 1 (un) pistol cu cantidad di bala skèrpi; Bastante placa cash.
N’e cas aki a detené 2 (dos) hòmber y un muher sospechoso: V.S.J. nace na Còrsou, 41 aña di edad (hòmber); F.G.M. nace na Còrsou, 26 aña di edad (hòmber) y M.M.O.V. nace na Colombia, 48 aña di edad (muher).
Continuando cu e investigacion e unidadnan a bay na un otro cas den e bario di Jandoret y a tene un entrada hudicial. N’e cas aki sinembargo no a haña nada particular.
A presentá e sospechosonan dilanti un Fiscal auxiliar kende a ordená nan encarcelamento pa mas investigacion.


text:
Otro luna ta haci 3 aña cu tabatin eleccionnan p’e diferente funcionnan den SEPPA.
Pues april 2017 ta luna di elección den SEPPA.
Según e ex líder sindical, Gregorio Wolff, tin un silencio “mahos” riba e asunto aki. Pakico mahos? Pasobra elección t’e parti mas importante den un democracia.
Y den sindicato democracia tambe ta bin na prome lugar, e silencio ta aparenta cu esaki no ta e caso.
Den democracia, información y formación ta hopi importante, miembronan ta carece di información riba e asunto aki.
E información cu tur miembro mester ricibi ta kendenan actualmente ta forma parti di e comité ehecutivo, kendenan tin e maneho den SEPPA y kendenan ta miembronan di directiva, cual t’e órgano pa controla e maneho den SEPPA.
Puntra cualkier miembro, e no sa. Alabes ya mester a sali un yamada caba na tur miembro, puntrando kendenan kier pone nan mes disponibel pa ta dirigente, según Gregorio Wolff.
STRUCTURA DI SEPPA
Te final di 2010, SEPPA tabatin un structura, unda cu un directiva tabata encarga cu e maneho y alabes cu control, e Director tabata e Presidente.
Na 2010, después di discusión di como 10 aña den congreso y otro organonan di SEPPA, a cambia e statutonan di SEPPA, unda e structura pa dirigi SEPPA a cambia.
Awor un comité ehecutivo pa dirigi e sindicato y e líder máximo t’e Secretario General.
A bin un órgano pa controla e comité ehecutivo y tambe haci otro controlnan.
E Directiva tin un Presidente cu su único autoridad di maneho ta pa dirigi reunionnan di directiva y congresonan. Pues e función di Presidente, cu tur su tareanan di prome cu 2011 a pasa p’e Secretario General.
Pues e función di líder maximo di SEPPA a keda igual, solamente a bin un cambio den e nomber, e Presidente a bira Secretario General.
Den e statutonan bieu di prome cu 2011, den un articulo ta para cu e líder máximo di SEPPA of Presidente ta keda 10 aña y congreso por dicidi pa solamente un biaha, pa alarga e periodo aki cu 2 aña mas. Pues maximalmente 12 aña e líder máximo por keda.
Den e statutonan nobo ta para cu e líder máximo por ser re-eligi 3 biaha, cada biaha pa 3 aña.
Sra. Magaly Brito no por ta candidato mas p’e posición di líder máximo den SEPPA, según Gregorio Wolff.
For di final di maart 2000, sra. Magaly Brito ta funcionando como e líder máximo den SEPPA.
Pues 17 aña caba y si e ta candidato atrobe y wordo eligi lo e keda 20 aña como líder máximo.
Den e temponan aki cu nos ta yama moderno, bo ta haya esaki solamente den organisacionnan sindical hopi autoritario, cu un tendencia dictatorial, unda e poder ta keda cerca un persona y democracia ta ser degrada pa cumpli cu reglanan di e organización, pero defacto t’e líder ta dicidi, pues unda e líder ta ser yama dictador.
Gregorio Wolff ta di opinión cu ningún miembro kier esaki pa SEPPA.
Otro caracteristicanan ora un líder pasa 10 pa 12 aña como líder di un organización ta cu e persona, den mayoría di caso ta tuma como normal actitudnan autoritario y negativo, cualnan no ta bon ni p’e organización, ni p’e persona mes.
Tur caminda di mundo bo ta scucha cu e forma realistico, pa lidernan eherce nan trabao ta mara na periodonan.
1.Ora bo tuma un función nobo, como persona entusiasto pa eherce e función e prome añanan (3 pa 5), bo ta haci lo máximo pa siña e trabao (periodo di aprentice). On the job y cu otro formacionnan pa ta prepara bo mes pa eherce e función den e mihor forma.
- Despues tin e periodo (+ 5aña) cu tur dinamismo bo ta duna lo máximo n’e organización, pa haci e trabao corectamente.
- Despues di 10 aña ta bin e periodo di “Free Wheel”, esta awor como experto bo ta tuma tur cos mas suave y poco a poco e dinamismo ta cayendo, ya cu preparación no ta necesario mas y ta aparece e fenómeno cu yama flohera.
Tambe ta bisto cu papiamento sin fin y sin bisa mucho cos, ta haci su entrada. Igualmente e mentalidad pa maniobra, pa manipula , pa dicta ta drentando mas y mas.
Mas largo e periodo aki, menciona bao di 3, dura, mas atrás e organización ta bay y igualmente e persona envolví, maske e mes no ta conciente di esaki.
Mester menciona si cu aplicación di e 3 puntonan no ta semper aplicabel, Semper lo bo topa cu casonan excepcional.
Preparación ni formación no t’ey pa trece cambio den liderazgo y ta sigui perde miembro.
Por surgi un problema awor, ya cu no tabatin preparacionnan, e.o. formación pa lidernan nobo y sigur p’e función di Secretario General.
Pero con cu wak e, un líder nobo ta hopi mihor cu un líder cu ya tin 17 aña den e función.
Esaki sigur si considera cu un persona cu mas di 12 aña como líder sindical ya no tin e dinamismo mas, su flohera ta aumentando cada dia mas y mas, igualmente e mentalidad pa maniobra, pa manipula, pa ta autoritario y hasta dicta.
Pues den tur sentido un líder nobo pa SEPPA t’e mihor solución, según Gregorio Wolff.
Tambe si nos considera cuanto departamento y companianan SEPPA ta perdiendo ultimo añanan, manera IMSAM, Arubus N.V., SABA, SVb, Directie Luchtvaart, KIA, Serlimar N.V. y asina tin hopi mas pa menciona.
Despues di 17 aña, miembronan ta cansa di e mesun líder. Pues un cambio ta na su lugar.
SEPPA, un sindicato grandi cu un bunita historia di lucha y logronan na fabor di trahador.
Como miembro di SEPPA y persona cu a dirigi SEPPA pa varios aña den pasado, Gregorio Wolff ta sinti’e obliga pa saca e comunicado aki pa pone miembro y delegadonan na altura di e situación den nos sindicato grandi, cual ultimo tempo a ricibi hopi sla pa falta di bon maneho.
SEPPA ta un sindicato grandi cu e mihor infrastructura sindical na Aruba, un historia sindical bunita cu hopi lucha y logronan p’e trahador, cu su propio sede sindical cu un sala di Congreso, cu su cooperativa, CAPA, unda miembronan por spaar recibiendo interesnan como 3 biaha mas halto cu banconan local y cu e posibilidad pa haci préstamo.
Tambe SEPPA tin diferente areglo pa su miembrecia. Asina tin hopi mas issue y asuntonan cu bo ta haya como miembro di SEPPA. E cambio ta pa hiba SEPPA dilanti.
Miembronan lanta para y hiba un discusión sano. Un discusión sano y reaccionnan di miembronan di SEPPA riba e próximo elección den discusionnan of den prensa ta na su lugar. E mester keda tambe un asunto di SEPPA su miembronan.
Otro berdad ta cu hopi miembro awe ta exigi e cambio den liderazgo di SEPPA.
Pero mas cu tur, e democracia den SEPPA mester prevalece, pero pesey tur miembro y tur delegado mester ta conciente di e situación reinante den SEPPA y hiba e discusion cu otro miembronan, según Gregorio Wolff.


text:
Posishon di Asosashon di Pastor (APK) riba matrimonio di mesun sekso
Tin un diferensia entre Homoseksualismo i Matrimonio Homo. Ta berdat ku tin otro komportashonnan immoral den nos komunidat manera adulterio i fornikashon, pero niun hende no ta purbando pa legalisa esaki. E peliger enorme di legalisashon ta ku si bo bisa A, bo tin ku bisa B, C, D, ets. Legalisashon di homoseksualismo den forma di matrimonio (A) lo trese ku bo no por stop tres hende ku ke kasa (B) ku e mes un argumento ku ta amor. Lo bo no por stop lesnan na skol pa normalisa homoseksualismo (C) bou di e mesun preteksto di no mag deskrimina. Nos huntu (98%) lo mester pensa si e 2% di homoseksualnan den nos pais mester por determina kiko lo hiba na felisidat pa nos tur (D) i kiko lo bira no solamente legal, pero normal (E) den nos pais.
Ya kaba tin un mama ku ke kasa ku su yu homber di 22 aña ku el a topa bek despues di a dune pa adopshon dia e tabata beibi. A base di kua arumento nos lo ke ninga nan ‘felisidat’ (F) Of esnan di otro pais ku ke inskribi na Korsou ku 3 muhe (G) Un mucha mester di mama ku tata (algu ku ta hasi falta kaba) pa e tin mas chens di ta eksitoso den bida. Kon nos lo por ninga pareha den Matrimonio Homo pa adopta yu? (H)
Ya kaba estudionan ta mustra ku yunan lanta den kas di homo ta eksperensia 4 biaha mas relashon homo nan mes. (I) Pa no papia mes di e mayornan di kual tur dos, pero sigur unu no ta su mayor biologiko, ku ta mishi of abusa di e yu adopta. Pa e motibu ei tin biaha tur dos ta abuza di dje. (J) Si nos sigui menshona tur konsekuensianan ku legalisashon di un komportashon seksual asinaki lo trese ku ne, lo no sobra letter di Alfabet pa indika kada un. E afkortingnan di e tantisimo desviashonnan seksual mes ta un indikashon kaba: LGBTTQQFAGPBDSMNC2SAP
Nos antepasadonan sabiendo e historia prome ku nan tempu, tabatin asina mal eksperensia ku homosekualismo (i poligamia; kasa ku mas muhe) ku nan a ankre pa nos den ley di tal manera ku e tabata kastigabel i/of mester a haña yudansa mental. Prome ku nos kita un heki di kura, laga nos pensa bon dikon den pasado nan a pone.
Asosashon di Pastornan Kristian (APK) kontinuamente ta predika un moralidat haltu, yuda esnan den nesesidat, esnan atrapa, adiktonan, werfano i biudanan, pero e ley di matrimonio homo (no homoseksualismo) ta un menasa asina grandi kontra libertad di religion i ekspreshon i ultimamente di felisidat humano, ku no ta keda nada otro pero pa atverti seriamente kontra di e posibilidat ei. Aworaki Korsou tin asina tantu problema serio, ku ni den Parlamentu ni komo referendum no tin prioridat pa esaki.
Direktiva APK


text:
Mirando cu na Aruba desde comienso di nos Status Aparte, poco poco respet a cuminsa disparce, partido politico ReD Democratico a keda funda dia 30 di mei 2003 pa e. o. implementa respet pa derechonan humano. Mester bisa acerca cu respet pa derechonan humano no ta un escogencia sino un
Day: September 6, 2017
Ministerio Publico a desmenti cu tin un of otro detencion den caso di IBIS
Ayera merdia por a tuma nota riba cierto medio social, y hasta cu nomber “fake” a circula e informacion cu chofer di Minister Benny Sevinger a keda deteni ayera den e caso IBIS. Nos redaccion a haya masha yamada, puntrando ki di berdad tin di esaki, pero ora cu nos a
Parlamentario Melvin Tromp di AVP – Pa falta di argumento valido opositornan politico ta recori pa gañamento y insulto
Minister Ing. Mike de Meza – Green Corridor a crea oportunidadnan nobo pa San Nicolas
E intencion ta pa na october awor caba, Aruba Airlines cuminsa bula entre islanan ABC
Ceremanto di caminda en conexion cu asfaltamento
Como parti di campaña negativo, Ministerio Publico a desmenti cu tin un of otro detencion den caso di IBIS
Ayera merdia por a tuma nota riba cierto medio social, y hasta cu nomber “fake” a circula e informacion cu chofer di Minister Benny Sevinger a keda deteni ayera den e caso IBIS. Nos redaccion a haya masha yamada, puntrando ki di berdad tin di esaki, pero ora cu nos a
Refineria di Aruba N.V. a organiza un encuentro cu nos baluartenan di Refinacion di Petroleo
Diasabra ultimo Refineria di Aruba N.V. (RdA) a organiza un evento dedica specialmente n’e baluartenan di refinacion di petroleo na Aruba. E lista di invitado tabata consisti di ex-trahadornan di Lago Oil & Transport Company, Coastal Aruba Refinery, Valero Aruba Refinery y tambe nan respectivo companianan di Marketing & Supply. E


text:
E publikashonnan riba e página aki ta ekspreshonnan personal di e respektivo eskritornan. No ta trata aki di korespondensia formal ni konseho di e Kolegio di supervishon finansiero. E Kolegio di supervishon finansiero ta hasi posibel pa públiko tuma nota di kontenido di e dokumentonan aki pa medio di publikashon riba su wèpsait, pero te kon leu e dokumentonan ta korekto òf kompleto no ta kai bou di e Kolegio su responsabilidat. Tampoko e Kolegio no ta duna garantia pa kontenido di e dokumentonan.
20150911 Working paper - Aiming for fiscal consolidation, from debt overhang to financial management
20170622 Charla Jaime Saleh Simposio di e Colegionan di supervision financiero 22 di yüni 2017
20170622 Charla Jeroen Recourt Simposio di e Colegionan di supervision financiero 22 di yüni 2017


text:
Paradera – Diasabra atardi altura di Pacifico Paradera un boksmento a tuma luga.
Polis di trafico a wordo informa cu tin hende herida.
Na yegada e agente ta constata cu daño material ta minimo, pero e chauffeur den e auto dilanti no tawata sinti su mes bon. Mes ora a pidi pa un ambulance, cu no tawata pabou di brug e momento ey. Pues tawata tin basta tardansa, esaki a bin ta pasando varios biaha.
Manera por wak ariba e imagennan, chauffeur di e Chevrolet no a pone atencion su dilanti y ta dal e Toyota su dilanti.


text:
AWEMainta.com
Diamars 15 di Maart 2011
Local 17
Gihae Tang Soo Do Club Challenge Maart 2011
DIASABRA dia 12 di maart 2011, Gihae Tang Soo Do Aruba a tene su Club Challenge na Emma School na Ayo. E torneo a cay bao guia di BSBN Melissa Noguera cu ta State Director pa Aruba perteneciendo na Region 18 di e organisacion mundial World Tang Soo Do Association. Scolnan participante tabata Gihae Tang Soo Do Studio (Ayo), Gihae Tang Soo Do II (Brazil), Gihae Tang Soo Do III (Savaneta), Gihae YMCA Dakota, Gihae Debby Doo, Gihae Big Bird y Gihae Montisorri. Cu mas o menos 120 participante, e alumnonan a competi den Hyungs (forma di cana), Sparring y Bong-Hyung (forma cu arma). Entre nan tawatin grupo di Tiny Tiger (3 pa 5 a単a), Little Dragon (6 pa 8 a単a) y di 8 a単a te cu adulto di faha blanco te cu 1st Gup. E ringnan tabata na encargo di e Black beltnan Jamison Kock, Isabelle Croeze, Jesulie de Cuba y Marelvia Erasmus, como tambe e Cho Dan Bo-nan cu ta en espera di
nan certificacion como black belt, bao guia di BSBN Melissa Noguera. E torneo a cuminsa cu un ceremonia pa e chikitinnan cu a cuminsa pa 9or di mainta y sigui pa nan torneo. Despues a sigui e ceremonia di apertura cu Himno di Aruba canta pa Jovanka Martis. Asina e mainta a culmina cu tur e participantenan te cu 2or di merdia. Remarcable tabata e grupo di Male Adult 10th gup, cu tabata un challenge tremendo. Female Grandchampion Gup a resulta den 4th gup Alexandra Maduro y e Male Grandchampion Gup a resulta den 2nd gup Emigdio Montanes. BSBN Melissa Noguera kier a felicita tur alumno cu a participa na e club challenge aki y pa nan prepara pa nan examen pa fin di maart y tambe pa e siguiente torneo na Mei cu presencia di Master Burgos di Puerto Rico y pa e preparacion pa e torneo regional cu lo tuma luga aki na Aruba dia 16 di juli 2011.
Published on Mar 14, 2011


text:
ORANJESTAD- Diabierna ultimo den un ambiente Kiwanistico, e tres club nan di Kiwanis na Aruba: Kiwanis Club of Aruba, Kiwanis Club of Palm Beach y Kiwanis Club of Young Professionals Aruba a reuni pa haci entrega di un check balora na AWG 9050,- na baby Zia, contribuyendo asina pa baby Zia haya su “Zippie Voyage Stroller”.
Kiwanis su enfasis ta pa sirbi e muchanan na Aruba, por lo tanto, ora cu e clubnan a ricibi e peticion pa e donacion y a lesa e storia di baby Zia su “Cerebral Palsy” via e plataforma social, a keda conmovi y di biaha a tuma contacto cu otro club y uni forza, pa contribui na un mihor calidad di bida pa baby Zia.
E momento mas emocionante di e anochi tabata ora cu presidente di Kiwanis Club of Aruba, sra. Aurora Dijkhoff, presidente di Kiwanis Club of Palm Beach, sr. Chejito Croes y presidente di Kiwanis Club of Young Professionals Aruba, sr. Bryan Nemecek, den presencia di e miembronan di dicho club, a sorpresa e mama Mariela y baby Zia cu e check pa e “Zippie Voyage Stroller”. Mama di baby Zia a keda sumanente contento y a expresa su gran gratitud na henter e famia grandi di Kiwanis.
(ADVERTORIAL)
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.


text:
Cu participacion ehemplar di Marcia Stamper, Donald Croes y Rene Ridderstaat di Aruba, por bisa cu Aruba tabata debidamente representa na Valletta, Malta, durante e exitoso Congreso di FECC cu participacion di 170 miembro di FECC di 20 pais.
Ta di 5 biaha cu Malta ta anfitrion di e Congreso di FECC cu a wordu organisa pa un comision di Gobierno y patronisa pa prof.Alexiel Dingli, Alcalde di cuidad di Valletta, Malta cu cooperacion di directiva di FECC Malta.
Dialuna,prome dia tabata yegada di miembronan di FECC na Malta International Airport sigui cu regristacion na Seashell Resort na St.Pauls Bay.
Marcia Stamper, miembro di FECC pa 24 aña tabata e prome miembro pa ricibi e medaya di e di 37 Congreso di FECC, sigui pa Donald Croes y Rene Ridderstaat for di prof.Alcalde Alexiel Dingli di ciudad Valletta . Aruba tabata e prome pais cu ta wordo nombra segun alfabet.
Donald Croes y Rene Ridderstaat a ricibi un caluroso” Welcome ” for di FECC Int’ Board y di miembronan conoci despues di algun aña.
Diamars di dos dia tabata bishita oficial na Parlamento di Valletta Malta cu protocol. Eynan Presidente di Parlamento, prof.Anglu Farrugia a dirigi palabra y a desea tur pais presente un bon estadia na Malta y un bon di 37 Congreso di FECC, sigui pa prof.Alcalde Alexiel Dingli di ciudad Valletta y e ultimo Presidente Int’di FECC, Henk van der Kroon a dirigi palabra
y a entrega Parlamento un plakaat como muestra di gradicimento.
Despues a sigui e acustumbrado Parade di Bandera den cuidad di Valletta di 20 Pais presente acompaña pa tur miembro di FECC y e acustumbrado potret di grupo Oficial di FECC.
Anochi tabatin e fabuloso anochi di Gala Dinner Carnavalesco na unda cu mayoria di miembro di FECC tabata den nan bunita trahe di Carnaval.
Diaranzon”di tres dia tabata dia di reunion di Presidium y Asamblea General. Prome cu Presidium a cuminsa Marcia Stamper a propone nomber di Pais Aruba cu el a pon’e aña pasa 2016 na Cottbus, Alemania durante 36 Congreso di FECC como candidato pa aña 2019 y a cambi’e pa aña 2020 unda cu FECC ta bay celebra su 40 Aniversario.
Na aña 1996 Marcia Stamper a logra na Slovenia pa hiba e di 17 Congreso di FECC pa Aruba cu apoyo di Don Milo Croes den felis memoria.
Colombia y Italia ta candidato pa 2019. Te cu awor Aruba y Croatia ta candidato pa Congreso di FECC pa aña 2020. .
Na reunion di Presidium a atende Donald Croes y Marcia Stamper pa Aruba. Donald Croes a priminti cu e ta bay traha un relato di Aruba su Carnaval y Marcia Stamper a wordo gradici pa su colega President di FECC Der Nederlanden pa introduci varios miembro nobo di Aruba na Hulanda e aña aki. Anochi tabatin un dushi cena na Valletta Bastion.
Diahuebsdi 4 dia tabatin opcion pa bay Isla di Sicilia unda cu Donald Croes y Rene Ridderstaat a bay hunto cu 48 miembro di FECC y e otro miembronan di FECC a tuma diferente tour na Valletta .
Diabierna di 5 dia tabata un dia masha importante di presentacion di un proyecto di Marcia Stamper, un buki cu biografia di Henk van der Kroon, Fundador di FECC kende ta retira otro aña 2018 despues di 38 aña como Presidente Int’ di FECC na clausura di e di 38 Congreso di FECC na SABAC Serbia.
Algun colega di Marcia Stamper no a kere cu por a logra meta di su proyecto di dos aña. Pero cu Fe y Positivismo Marcia Stamper a logra. Marcia a busca escritor Vanja Oduber di Aruba kende a scirbi e prome buki di Carnaval di Aruba na aña 1996.
Ta na un Johnny Cake sunday aug-2015 di Bryan Bennett y Saira Koolman na Amsterdam el a topa cu yiu muher di Vanja Oduber y eynan contacto a cuminsa.
Marcia Stamper a busca apoyo di tres Alcalde, un di Strumica y un di Prilep Macedonia y Alcalde di Pernik Bulgaria kende a sostene su proyecto.
Luna di augustus 2017, Marcia Stamper y Vanja Oduber a haya luz berde y por a sigui cu e buki.
Den e ultimo capitulo di e buki por bay mira un bon amigo di Henk van der Kroon di Aruba, ex miembro y miembronan di FECC Aruba y idioma Papiamento e.o.
Henk van der Kroon ta un di e persona grandi den Historia y Bida di Carnaval di Mundo.
Marcia Stamper coordinador di e buki a bisa Henk van der Kroon, danki na final di su discurso y cu su proyecto ta su regalo como muestra di gradicimento y respet na su persona.
Marcia Stamper ta un miembro di FECC pa 24 aña pa Aruba.


text:
Sheila Werleman
Naci na Aruba Sheila desde chikito semper tawata pinta riba tur loke e por a haya. E tawata pinta riba recibo di awa di su mama, den schrift na scol. Den su afan y motivacion pa pinta Sheila a sigui su rumbo creativo na Modevakschool na Den Haag, Hulanda na aña 1994. Eynan un maestro a conseha Sheila pa sigui su estudio den Diseño Grafico ya cu Sheila su creatividad tabata resalta mas den su tareanan di Diseño grafico compara cu Diseño di moda. Siguiendo cu su soño pa siña con pa realisa su visionnan el a sigui desaroya su mes na Grafisch Lyceum na Rotterdam na 1995 y despues na 2004 na Pratt Shool of Design na New York.
Su prome amor pa ilustracion pa mucha a nace cu e oportunidad grandi cu Eveline Ruiz-Croes a pidi Sheila pa ilustra e buki pa mucha ‘Kitrin di Florin’. Trahando riba e ilustracion pa e buki aki Sheila a realisa cu e mucha den dje tawata kier a experencia su infancia di nobo.
Despues di 11 aña laborando na Desaroyo di Curiculo, Departamento di Enseñansa, Sheila a dicidi di pone su esfuerso den su propio compania ‘Smile Art & Design’ bou cual produccion cu e ta produci ta un revista y website pa mucha yama Cleconchi. Pasa bishita e website www.cleconchi.com
Den Sheila su tempo liber e ta gusta bay lama, reuni cu famia, sali cu amiga y amigonan, grita hari y medita. Sheila tambe ta gusta traha popchi. Abou bo por wak un strip di un di su popchinan.
Sheila a ilustra diferente buki pa mucha manera: Kitrin di Florin di e autor Eveline Ruiz-Croes, Si bestia por a papia di e autor Jacques Thönissen, Landa Lily di e autor Mili Arends y Nini ta loer, dor di Mercedes Petrocchi. Na 2011 Sheila a ilustra e buki 'Pepe Picuda y Didi Djindja' di e autor Desiree Correa, cu tabata e regalo di siman di buki. E aña aki el a ilustra e Regalo di siman di buki un biaha mas. Autor ta Charlotte Doornhein y e buki ta yama ‘E grito di e shoco - balia cu biento’.
Si bo kier sa mas di Sheila bishita su website: http://sjwerleman2001.wix.com/sheila-werleman


text:
Tata stima,mi ta hopi contento, agradecido y yen di goso pasobra ora mi a lanta mi a descubri Bo presencia amoroso y fiel hunto cu mi, treciendo pas y Bo ta calma tur mi angustianan. Abo cu ta e Fuente di tur cos bon, for di kende tur e bendishon nan y gracianan ta bini, mi ta pidi Bo drenta den mi curason y revela mi tur loke mi mester sa pa stima Bo y sigui fiel na Bo mandamentonan. Awe Evangelio ta papia di e resureccion di Lazaro, e amigo stima di Hesus ( Huan 11, 1-45 ) E resureccion di Lazaro ta un anticipacion di Hesus su resureccion y di tur Cristiannan. Hesus ta siña nos cu E ta capas di vence tur atadura di morto y desbarata e plannan di e malbado. Hesus por a yega na tempo pa sana su amigo Lazaro. Pasobra e obranan di Señor ta perfecto y E la permiti su amigo muri pa demostra cu morto no ta niun obstaculo pa resureccion. Mescos cu Lazaro Hesus kier saca nos for di nos graf di picánan pa nos sali y kita tur loke tin nos mará na man y pia pa nos por resucita den un bida completamente nobo. Dios Tata Todopoderoso duna nos forsa pa nos por biba un bida nobo, e bida den Spirito den cual morto no tin poder riba dje. Renoba nos curason pa nos por cuminsa un bida nobo aki caba ariba e mundo aki, e bida den amor di Dios pa despues nos por wordo transforma pa e bida glorioso pa medio di Cristo nos Señor . Amen.
Orashon di dia 2 april 2017
Posted in Orashon di Dia


text: Tata Stima mi kier bisa Bo danki pa fiha Bo bista riba mi. Pa yama mi pa traha den Bo hofi. Asina Bo ta yama cada un di nos tambe pa bini cerca Bo mescos cu e parábola awe di e doño di cunucu cu a planta un hofi di wendruif y a hur e hofi cu algun cunukero y a sali di biahe. Ora tempo di cosecha a yega e la manda su crianan bai tuma su parti cerca e cunukeronan. Pero nan a duna nan un hala di sota, un otro nan a mata y un di tres nan a piedra. E la bolbe manda otro crianan pero nan a haci mescos cu nan. Finalmente e la manda su yiu y nan a cohe tene, tire pafó di e hofi y maté.( Mt. 21,33-43) Señor yuda nos pa nos por duna e mihor di nos parti, manera Abo ta duna nos e mihor di Bo den persona di Hesus. Duna nos e forza pa den nos bida di fe nos lucha permanentemente contra tur clase di tentacion pa nos por ta salo y luz pa mundo. Amen.


text:
KOMISIÓN KINENFOTMEN I GINÅNYEN ESTRAÑOS GI PROGRAMAN GINÅNYE GUAM SIGON I GUAM GERAN TANO II LAI I REKOGNISIÓN LEATÁT, TITULU XVII, LAI I PUBLIKU 114-328 (DISIEMBRE 23, 2016) CHINACHALANI PARA MA ÁKUMPLE I DINEKLÅRAN GINÅNYE (FCSC-2 yan FCSC-2C) Pot fabot taitai maolek este siha na chinachalani. DINEKLÅRAN GINÅNYE
Sigon i Guam Geran Tano II Lai I Rekognisión Leatát, Titulu XVII, Lai I Publiku 114-328 (Disiembre 23, 2016) (Lai Guam o Lai), ma aturisa i Komisión para u deside eyu siha na fina ginånye humúyong anai pågo ma håtme Guam ni i militåt Chåpones yan gi tiempon sumågan-niha duranten i Geran WWII, pat sinó anai pågo man hålom i militåt Estados Unidos para i liberasion Guam. Todu i ginånye para kompensasión gi pápa este na Lai debi na ma entréga hålom gi Komisión gi mismo fotman Dineklåran Ginånye ni guaha esta gi fino Englés yan fino Chamorro (fotman FCSC-2 yan FCSC-2C kada uno). I fotman i Dineklåron Ginånye siña ma sodda ya ma natúnok pápa ginen i website i Komisión ya siña ma ákumple yanggen ma úsa i programan Adobe Reader pat Adobe Acrobat. Debi na i Dineklåron Ginånye ma ákumple gi entiero, ma print huyong, ma fitma, yan ma entregan mail guato gi Foreign Claim Settlement Commission, giya 600 E Street N.W., Room 6002, Washington, D.C. 20579. (Para i gumågånye ni ti siña humålom online, siña mana hanaógue kopian i fotman ginånye yanggen man gágao.) Debi na i gumågånye ha ákumple todu i seksion ni aplikao para i ginånye-ña.
UTTIMON FECHA PARA MA ENTREGA HÅLOM I GINÅNYE
Dia June 20, 2018 i uttimon fecha para ma entrega hålom gi Komisión i Dineklåron Ginånye yan todu i suppoten dokumento yan ebidensia siha. Yanggen ti siña i gumågånye ha rekohe todu i suppoten dokumento antes di ufalófan este na uttimon fecha, debi na sinembatgo ha entrega hålom i Dineklåron Ginånye yan todu i ebidensia ni guaha-ña antes di uttimon fecha. I gumågånye debi na ha entrega hålom i Dineklåron Ginånye antes di uttimon fecha maskeseha na gi alacha otro papet, fotmas, yan dokumenton i ginånye siha esta ma nai hålom gi Komisión, i Depattmenton Estados, pat otro siha na ofisinan gobietno.
HAFA MA NESISITA PARA UMA ESTABLISA BALI NA GINÅNYE
I Guam Lai man aturírisa kompensasión para i ginånye siha ni ma entrega hålom ginen (a) I Famagúon I Kompensao Finatai Guam, yan (b) I Kompensao Bictiman Guam. Nisisita na todu i man gågånye ma prueba i mo’fona na kosas sigon i klasen ginånye ni ma entrega hålom.
Famagúon I Kompensao Finatai Guam:
Para un mirese apas komu Famaguon Kompensao Finatai Guam, debi na i gumågånye ha establisa este siha: (1) i gumågånye lalála gi tiempo ni humuyong i Lai, gi Disiembre 23, 2016; (2) i gumågånye gi magahet linála gera (pot emplo, asagua, patgon, pat saina) ginen un taotao Guam ni matai anai pågo ma håtme Guam ni i militåt Chåpones yan gi tiempon sumågan-niha duranten i Geran WWII, pat sinó anai pågo man hålom i militåt Estados Unidos para i liberasion Guam. (3) i finatai i defunto siña ha kompensao gi pápa i Guam Lai Ginånyen Mimeresi de 1945 (Lai Publiku 79-224) yanggen guaha mas tiempo para uma entrega hålom gi kondisión eyu na lai.
Kompensao Bictiman Guam:
Para un mirese apas komu un Kompensao Bictiman Guam, debi na i gumagånye ha establisa este siha: (1) i gumågånye lalála gi tiempo ni humúyong i Lai, gi Disiembre 23, 2016; (2) i gumågånye gi magahet ma madesi anai pågo ma håtme Guam ni i militåt Chåpones yan gi tiempon sumågan-niha duranten i Geran WWII, pat sinó anai pågo man hålom i militåt Estados Unidos para i liberasion Guam, kuatkiet gi mófona: (A) ma dållen fuetsa (ma sirek fuetsa) o sinó pinadesen mana låmen tataotao-ña; (B) ma fuetsan chócho o sinó pinadesen tátaotao-ña ni ti gof na’ lamen; (C) fuetsan matcha, kinalabósu, inatog para eskåpan kinalabósu. Sigon i Lai, i Komisión ha fotna regulasión siha para uma difina i palabras “låmen tátaotao-mu mismo” yan “mas adet na’ låmen tataotao-mu mismo.” I regulasión i Komisión dumifífina este siha na palabras taiguine: Låmen tátaotao-mu mismo kumo lelékña i siña ma rekognisa na chinátlùdan (taiguihe disfigurado, paladang, pat sinengge) ni siña mas seriouso kinu i chinátlùdan sensen ha. Mas ádet na’ låmen tataotao-mu mismo kumo lelékña i maliñgon kånnai o patas, mahutot tátaotao, paraitiku, pat otro na klasen chinátlùdan parehu-ña sinó man cha’adet.
45 CFR §510.1
EBIDENSIA YAN DOKUMENTO PARA SUPPOTEN GINÅNYE
I Guam Lai sumesedi na siña i gumågånye ha establisa kausan primet ebidensia na guaha direcho-ña para uma apåsi gi pápa i mismo na lai yanggen sasaonao yan i Dineklåron Ginånye un tinige testimonio ni kumonfitma i siknifikanten todu i infotmasión ma nisisita para uma ditetmina i direcho-ña , yan un kabales na kuentan i chinátlùdan siha ni i gumågånye ha sasangan na ha padesi yan kuanto na inapase ha espipiha. Yanggen para uma kualifika komu un tinige testimonio gi papa este na lai, debi na uma testiguye pat ma afitma gi me’nan un notario. Siña ha ma usa i fotman Dineklåron Ginånye komu un tinige testimoónio para este na nisisidat yanggen ma ákumple gi me’nan notarion publiku. Otro mas, siña na i man gågånye ma cháentrega hålom otro na tinige testimónio ni ma afitma me’nan notario yan i fotman Dineklåron Ginånye. I Dineklåron Ginånye ha reféferi otro siha na ebidensia ni siña i man gågånye ma entrega hålom para unina mas supotte i ginånyen-niha. Mientras ti prisisu na guaha mas na klasen ebidensia, ma rekomenda na uma entrega ha todu hålom espisiatmente i ginånye para penadesin tátaotao, anai siña ha i Kumisión ha apåsi huyong difrentes na kompensasión dipende gi klasen yan minakat pinadesin tátaotao.
DOKUMENTO NI MA ENTREGA HÅLOM GI LENGGUAHEN ESTRAÑOS
Todo i aprebao na pinilá gi fino Englés debi na sumasonao yan todo i dokumento ni ma tuge gi lengguahen estraños. Debi na i ma mumúla ha entrega hålom este na settifikasión: “Ginen este na fitma-ku hu settifika na gai tiningo yu gi este lengguahen [----------------------]; ya esta hu taitai i man dadaña na dokumento ma túge gi fino i mismo na lengguahi; ya i dinaña na pinilá gi fino Englés guine bida-hu ya guiya magahet yan dinanche na pinilá.”
Ma áfitma -------------------------------------
(Naán i Mamúla)
------------------------------------------------------------------------
(Sagan i Mamúla)
REPRESENTASIÓN GI ME’NAN KOMISIÓN
I gumågånye siña ha representan maisa gue gi me’na I Komisión, pat siña ha nina representa ni un abugadu. Mientras i regulasión i Komisión ti ha dimanda na i gumågånye siha na ufan gai légat na representasión, i abugadu siha ni m a represésenta i man gågånye debi na ufan ma lisensia para siña uma fachóchui i lai gi hålom uno na Estado sinó Teritoriun Estados Unidos, pat gi hålom i Distriktun Kolumbia. Ti siña na i ma ápåsen i abugadu para todu i ginånye siha gi hålom este na Lai na mas ke uno percenta (1%) di entiero ni ma aprueba ni Komisión. KINALAMTEN I GINÅNYE Yanggen esta ma kuenta hålom i Dineklåron Ginånye siempre i Komisión ha taitai ya ha na tungó i gumågånye ko guaha mas infotmasión ma nisisita. Despues di humålom todu i infotmasión, i Komisión siempre ha na huyong Disisión Inefresi para eyu na ginånye. Siempre ma na hanaógue i gumågånye un kopian este na Disisión Inefresi, sinò ma na hanaoógue i abugadun i gumågånye yanggen guaha abugadu ni mu represésenta gue. Solu guaha Chinanda ni ma kuenta taftaf gi i Komisión, siempre i Disisión Inefresi humuyong Disisión Uttimon i Komisión trenta (30) dias desde i ma na hanaógue i Disisión Inefresi guato gi gumågånye sinó guato gi abugadu-ña. Siña ha i gumågånye mu ná hålom Notisian Chinanda gi hålom kinse (15) dias desde humuyong i Disisión Inefresi. Debi na este i Notisian Chinanda ni na explika hafa na gi hineggen i gumågånye na lumachi i Komisión gi disisión-ña, ya debi na i gumågånye hu na hålom hafa siha na ebidensia ni siña i Komisión ma konsidera. Guaha lokkue direcho-ña i gumågånye para uma hungok; debi na i ginagao para uma hungok chuma hålom yan i Chinanda. Gi este na hiningok, siña ha i gumågånye sinó i abugado-ña ha presenta kuatkiet rason, mas ebidensia, yan otro siha na testimonión taotao ni man gaige guihe para uma afitma mo’na. Siempre i Komisión ha konsidera i Chinanda yan lokkue i testimónio yan i ebidensia siha ni ma presenta gi este na hinékungok, yanngen guaha hinékungok. I Komisión siempre hana huyong i Disisión Uttimo gi eyu na ginånye. Un kopian I Disisión Uttimo siempre mana hanao guato gi gumågånye sinó i abugadun i gumågånye, taimano aplikao. Despues di mana huyong i Disisión Uttimo, siña i gumågånye ha gagao na uma bába tálo i mismo ginånye yanggen guaha mas ebidensia ma sodda ni siña tumulaika i sineda i Disisión Uttimo. Debi na gigun ma sodda nuebo na ebidensia i gumågånye ha na hålom i ensigida i ginagao-ña para uma bába tálo. Ti uma atende kuatkiet na ginagao solu ma ákumple este siha na kondisión: ha tungó i gumagånye i nuebo na sineda ebidensia despues di i humuyong i Disisión Uttimo; ti ginen i inatendé-ña na ti humuyong este na ibidensia látaftaf para i tiningó i gumågånye; i ibidensia guiya gai bali na infotmasión, ya ahi ti para uma átan ha gi entiero; ya yanggen ma konsidera tálo sigon i nuebo na ebidensia siña otro na disisión humuyong-ña.
APÅSIN GINÅNYE
Despues di uttimo na disisión na ma apreba i ginånye, siempre i Komisión ha settifika i disisión huló gi Sekretarion Tresorát, ni esta ma aturisa para hu apåsi huyong ginen i salape ginånye ni esta ma establisa gi pápa i Guam Lai sigon i guinahan salapé.
PARA MAS INFOTMASIÓN
Yanggen guaha kuestión-ña i gumågånye pat ha nisisita ayuda para ha ákumple este i Dineklåron Ginånye, siña ha agang i ofisinan i Komisión gi numero (202) 616-6975, Lunes esta Betnes, desde alas 9:00 gi eggaán esta alas 5:00 gi taloáne, Eastern Standard Time (EST). Siña ha lokkue i gumågånye ha katayen e-mail i Komisión guato gi info.fcsc@usdoj.gov. Estagué i mismo sagan i Komisión:
KOMISIÓN KINENFOTMEN I GINÅNYEN ESTRAÑOS
Foreign Claims Settlement Commission
600 E Street, N.W. Room 6002
Washington, D.C. 20579


text:
Anochi di pelicula Caribeño
Cineasta Cubano, Rigoberto López Pego, Fundador y presidente di Travelling Caribbean Film Showcase lo ta na Aruba pa pasa algun pelicula Caribeño na Aruba, riba diabierna 14 y dialuna 17 di november di 7’or pa 10’or di anochi na Biblioteca Nacional Aruba.
Rigoberto López Pego a nace na Habana, Cuba y ta un graduado di Ciencia Politica di Universidad di Habana. El a traha na Departamento di Cine di Television Cubano durante 2 aña y na 1971, el a forma parti di ICAIC (Instituto di Cine di Cuba) como director asistente. Actualmente, e ta un di e miho productornan di pelicula Cubano.
Su ultimo pelicula Sent of Oak (Olor a Roble) a keda galardona como e miho pelicula DIKALO AWARD na e festival di cine panafricano na e festival di Cannes, Francia na 2006. Audiencia y criticonan specialisa a duna bon comentario di su documentalnan y peliculanan di cortometrahe tanto na Cuba como den exterior.
Un invitacion na un y tur y en especial na personanan cu ta traha y a traha peliculanan pa hiba un dialogo cu Rigoberto López Pego.


text:
Despues di reunion di Conseho di Minister di diamars mainta, Gabinete Mike Eman a continua cu e trabou pafo di oficina. Minister Presidente Mike Eman y Minister di Infrastructura Benny Sevinger a compaña Minister di Enseñansa Michelle Hooyboer pa un inspeccion di e trabounan andando na Rosa College na Oranjestad.
Riba
Atrobe scolnan mester a cera porta, e biaha aki na Paradera pa motibo di dump ilegal na candela. Esaki ta fungi como recordatorio riba e compromiso cu nos plataforma POR a haci.
Una bes cu nos drenta Gobierno nos lo percura pa durante e prome 6 lunanan decision tuma luga y
Recientemente Dr. Horacio E. Oduber Hospitaal a honra e empleado di luna di maart cu un sorpresa hopi grandi. Como cu el a caba di bay oficialmente cu pensioen e siman anterior, Margo Bennett-Themen no por a pensa nunca cu e reunion cu su Clustermanager a invit’e pa atende tabata
DEB HAAG – Dos miembro di Tweede Kamer, esta Jeroen Recourt y Roelof van Laar, ambos di partido PvdA, lo no bolbe mas den Parlamento. Esaki debi cu PvdA no a saca suficiente asiento, cu e dos Parlamentarionan aki por forma parti di fraccion di PvdA den Tweede Kamer.
Jeroen Recourt,
E siman aki a tuma luga un encuentro di lidernan di scolnan durante e training di Internacional School Leadership (ISL). Jane Luisa Guzman, cabesante di Abraham De Veerschool MAVO a participa na e training di International School Leadership y ta haya durante e training aki a haya e oportunidad di
“Awe nos tin un San Nicolas cu a wordo forma y maneha dor di dos diferente Gobierno desde 1986. Nos infrastuctura y economia a wordo determina dor di maneho integral di partidonan geel y berde. Awe e ta loke e ta danki na e diferente signatura di Gobiernonan.
Si awe bo
For di algun dia caba, gerencia a bin ta haci un investigacion interno, ora cu a descubri cu tin hechonan iregular ta tuma lugar.
Ora cu e auditornan a descubri e forma con e fraude ta tuma lugar, a bay over na retira dos empleado di Island Finance, maske den prome
Hefenan di Cuerponan di Polis di henter Caribe lo topa na Aruba entre dia 1 pa dia 5 di mei proximo pa e conferencia anual di ACCP, pa discusionnan riba e tema “Globalisacion y Crimen Organisa Transnacional”. Comisario di Polis Trudy Hassell a anuncia e conferencia y tayernan durante di
Habitantenan di Sero Lopes a bati alarma na momento cu dialuna e dump ilegal den nan bario a pega candela. Huma a causa molester serio na e habitantenan. Muchanan y hendenan grandi mester a wordo evacua. Scolnan na Paradera a wordo cancela debi na e molester.
Y kico Gobierno a haci?
Un colaborador di AWEMainta a tuma nota di algun vandalismo, cu ta ser cometi cu propiedad di Aruba. Esun cu ta haci esaki, mester ta un pedofil, kende kier atencion, y pesey e ta sigui sucha propiedad di Aruba.
E no por ta un persona cu ta stima e isla aki,


text:
E hala hubenil di partido AVP, HAC ( Hubentd Activo y Consciente) a organisa un tremendo evento riba Eagle Beach cu tabata encera tur clase di deporte.
E rancamento di cabuya tabata masha popular cu retonan ken tin mas den dj’e pa gana.
E wega di domino a sigui te den oranan lat y claro cu no tabata falta e dushi BBQ cu for di tempran tabata wordo bendi na bon prijs. Tabatin un constante bay bin di hende.
Dj’nan local a deleita e publico for di tempran mientras cu e musica cayente di tanto Perfect Sound como Tsunami a pone un tremendo ambiente.
E solo tabata kima fuerte, pero esey no a stroba votadornan di e partido berde pa gosa te mas cu un tin. Lider di partido Mike Eman tabata den e accion di sticker ey dilanti y demas coleganan tabata presente riba beach pa yuda e hobennan cu un dia lo mester tuma rienda di partido.
Chris Vrolijk di Perfect Sound a enfatisa cu e ambiente ta fantastico: “Nos ta cla pa awenochi. E musica di nos ta uno yena cu variacion.”
Arthur Dowers mescos cu Benny Sevinger, Rene Herde, Lorna Varlack, Melvin Tromp, Norman Roos, Marlon Sneek, Desiree Croes, Alex Schwengle y varios candidato mas tabata den e ambiente cayente. Tin a para tras di grill, otro a bende, a combersa y a pasa bon te di mas.
Lorna Varlack a comenta, “E BBQ ta suculento. Ora bo caba di come, bo ta lembe bo dedenan, asina bon e ta.”
Arthur Dowers, kende di tempran tabata para tras di grill a bisa cu ya e ta poniendo e ultimo carni riba grill, asina lihe e cuminda a bay.
“E spare ribs cu bo ta haya aki ta di top quality. Otro siman nos ta na Cas di Partido Dakota unda nos ta bay all out. Wak pa bo t’ey”, el a bisa.
Den un skina por a mira Marlon Sneek ta saborea su spare ribs y di biaha el a invita tur hende pa yega riba Eagle Beach.
Rene ‘Baba’ Herde tabata yuda su colega y amigo Sevinger tras di grill y tabatin solamente palabranan di elogio pa e dushi cuminda y e ambiente cu berde so ta pone.
Benny Sevinger trahando duro a bisa cu e y su team ta bayendo pa e ultimo ‘rondje’ ya cu cuminda ta cabando.
“Mi stand so a bende mas di 150 BBQ caba. Nos a wordo proclama campeon di e miho cuminda awe tardi, esey ta segun hende ta comenta”, segun Sevinger.
Norman Roos ta otro candidato di partido cu tabata bende BBQ bay goal.
“Hendenan ta entusiasma, benta ta bay bon y e ambiente ta dushi.” E motor berde a start. No tin nada pa par’e te dia 22 di september. Bula aden, berd’e ta!


text:
El a lastra e victima mas cu 12 meter bao di e auto
ORANJESTAD (AAN): Homber Hulandes biba na Aruba, D.K. riba Diabierna mainta a presenta dilanti Hues pa scucha su sentencia. Hues ta hay’e culpable di intencionalmente a dal e homber R.N. cu auto riba 4 Juni 2017 y despues a core bay. Esaki Hues ta haya cu ta manera e promer acusacion contra D.K. ta bisa esta intento di mata. Hues a condena D.K. na 3 aña di prison di cual 1 aña di prison ta condicional cu un tempo di prueba di 2 aña.
DAL VICTIMA Y CORE BAY:
Na comienso di luna tratamento di e caso aki a tuma lugar, despues cu diferente biaha a pospone e caso pasobra tabata falta di scucha un testigo hopi importante.
E acusacion cu Fiscal a presenta den Corte contra D.K. ta cu riba 4 Juni 2017, el a purba kita bida di e homber R.N. El a dal y pasa riba R.N. cu auto y sigui core bay. Fiscal a sigui bisa cu subsidiario e ta acusa D.K. di a causa herida severo na R.N. Ta asina cu R.N. a sufri fracturanan na man, ribchi y cabez.
VICTIMA A KEDA AFECTA:
E victima R.N. a presenta den Corte y por mira cu ainda e ta afecta di tur e fracturanan cu el a sufri door di e impacto fuerte di e accidente. Hues a puntra R.N. si e ta desea di haci demanda di daño contra D.K.
R.N. a bisa Hues cu actualmente e no por traha cu Citco. El a bisa cu pa resto di su bida el a keda perhudica. Ta asina cu abogado di R.N., mr. Figaroa tabata presente y tur cos ta mustra cu lo bay cuminsa un caso civil contra D.K.
SENTENCIA:
Diabierna mainta Hues a bisa cu e ta haya e prome acusacion proba. Hues ta haya cu for di investigacion haci den e caso aki, no por bisa cu intencionalmente D.K. a dal e victima R.N., pero segun ley si a pone bida di hende na peliger e ta un intento di mata.
Hues a mustra cu e forma con D.K. tabata core cu e auto a crea e riesgo cu e persona por a muri. Hues a bisa cu D.K. cu velocidad halto a reverse y a pasa riba R.N. Hues a remarca cu D.K. a sospecha cu tabata un persona persona asina mes el a sigui core.
Na opinion di Hues, e glas patras getint y poco luz a haci cu D.K. no por a mira bon pero a sinti cu el a pasa ariba algo. Sinembargo D.K. no a para sino a sigui reverse y a lastra e victima mas cu 12 meter. Despues el a primi trot pa core bay siendo cu e victima ainda tabata bou di e auto.
Hues a remarca cu apesar cu D.K. tabata sospecha cu el a pasa riba un hende, e no a para y baha for di auto pa mira si berdad tin hende bou di e auto. E acusado a dicidi di primi trot y core bay caminda a bolbe lastra e victima bou di e auto.
Na opinion di Hues, tur esaki ta haci cu intencionalmente D.K. a core asina y a pone bida di e victima R.N. na peliger. Danki Dios cu e victima no a fayace y te ainda e victima a keda afecta. Hues a bisa cu den contra di D.K. ta e hecho cu el a core bay despues di a pasa riba e victima. Hues a tene na cuenta cu ta promer biaha cu D.K. a cay sera. Tambe Hues a tene cuenta cu sentencianan cu Corte di Husticia ta duna den casonan aki.
Hues a condena D.K. na 3 aña di prison di cual 1 aña ta condicional cu un tempo di prueba di 2 aña. Hues a duna orden pa duna back e auto cu a keda confisca.
E hecho cu Hues no a bisa nada di demanda di daño di parti di e victima, ta mustra cu awor D.K. lo mester bay dilanti Hues atrobe pa un caso civil caminda lo por spera cu mr. Figaroa lo bay demanda daño hopi halto teniendo na cuenta cu e victima a keda perhudica pa resto di su bida y no por traha.
Riba e potretnan por mira e acusado ora el a wordo deteni pa Polis.